Η Κρίσι Τέιγκεν εξηγεί γιατί δεν την καλούν σε γάμους με τον Τζον Λέτζεντ | LiFO\nΗ Κρίσι Τέιγκεν εξηγεί γιατί δεν την καλούν σε γάμους με τον Τζον Λέτζεντ\nΥπάρχει ωστόσο μια «παράδοση» όταν κάποιους τελικά τους προσκαλεί στο γάμο του\n31.10.2021 | 19:27\nΗ Κρίσι Τέιγκεν με τον Τζον Λέτζεντ δεν λαμβάνουν τόσες προσκλήσεις γάμου όσες θα φανταζόταν κανείς, ωστόσο όταν τους καλούν, υπάρχει «κάτι» που συμβαίνει σχεδόν κάθε φορά.\nΤο 35χρονο μοντέλο ήταν καλεσμένη της εκπομπής The Tonight Show του Τζίμι Φάλον, όπου αποκάλυψε γιατί με τον σύζυγό της πολύ συχνά βρίσκονται εκτός λίστας όταν κάποιο ζευγάρι παντρεύεται.\n«Ποτέ δεν μας καλούν σε γάμους», είπε η Τέιγκεν. «Νομίζω πως ο κόσμος υποθέτει ότι δεν μπορούμε να πάμε, οπότε δεν λαμβάνουμε και πολλές προσκλήσεις. Είναι τόσο κρίμα. Μου αρέσουν πολύ», πρόσθεσε.\nΑν και το ζευγάρι δεν έχει, όπως φαίνεται, πολλές ευκαιρίες να πάει σε γάμους, υπάρχει ένα πράγμα που ισχύει κάθε φορά που όντως πηγαίνουν σε κάποια γαμήλια τελετή.\n«Πάντα τυχαίνει να βρίσκεται ένα πιάνο, και μετά όλοι λένε, "Έλα Τζον.."», λέει για τον σύζυγό της. «Κάθε φορά. [κι εμείς λέμε], "Είναι τόσο τρελό, υπάρχει πιάνο. Τι περίεργο!"», εξηγεί.\nΗ Τέιγκειν πήγε στον Τζίμι Φάλον για να διαφημίσει το νέο της βιβλίο συνταγών, Cravings: All Together: Recipes to Love, που έγραψε εν μέσω της απώλειας του γιου της, Τζακ και ενός σκανδάλου cyberbullying, για το οποίο ζήτησε δημοσίως συγγνώμη.\nΣε παλαιότερη συνέντευξη είχε πει ότι η προετοιμασία του βιβλίου την βοήθησε να διαχειριστεί το πένθος, προσθέτοντας πως πλέον βρίσκει χαρά «στα μικρά πράγματα», μεταξύ άλλων τα παιδιά της- την 5χρονη Λούνα και τον 3 ετών Μάιλς.\n«Λατρεύω να ακούω μουσική και να πηγαίνω βόλτες τα παιδιά μου με το αυτοκίνητο. Νιώθω ότι είμαι καλύτερη μαμά, καλύτερη σύζυγος και καλύτερη φίλη. Μου αρέσει που είμαι μέρος αυτού του κόσμου», σημείωσε.


UNIVERSITY FOR THE CREATIVE ARTS - Σπουδές στη Βρετανία. Bureau of Counselling in Education & Services\nΤο University for the Creative Arts (UCA) είναι ένα πανεπιστήμιο αφιερωμένο στη τέχνη. Με τέσσερα διαφορετικά campuses στο Epson, Rochester, Canterbury και Farnham προσφέρει μια ζωντανή κοινότητα καλλιτεχνών, σχεδιαστών και δημιουργικών καλλιτεχνικών επαγγελματιών, οι οποίοι προσφέρουν υποστήριξη και βοήθεια στους φοιτητές για να δημιουργήσουν εξαιρετικές, καινοτόμες δημιουργίες που ανοίγουν την πόρτα για τη μελλοντική τους καριέρα.\nΟσκαρικοί σκηνοθέτες, σχεδιαστές κινουμένων σχεδίων, παγκοσμίου φήμης σχεδιαστές μόδας, παρουσιαστές αποτελούν μόνο ένα παράδειγμα της ελίτ των αποφοίτων του UCA που έχουν συνεισφέρει στον κόσμο με το δημιουργικό ταλέντο τους. Οι φοιτητές επωφελούνται από τη διδασκαλία και κατεύθυνση έμπειρων ακαδημαϊκών και μάλιστα θα ανήκουν σε ένα από τα 35 καλύτερα πανεπιστήμιά του Ηνωμένου Βασιλείου.\nΜε πάνω από 6.000 σπουδαστές και 110 δημιουργικά προγράμματα σπουδών, το Πανεπιστήμιο καλλιεργεί μοναδικές κοινότητες καλλιτεχνών, σχεδιαστών, συγγραφέων και ερευνητών. Η ιδιαιτερότητά μας απέναντι σε μεγαλύτερα πολύ-επιστημονικά πανεπιστήμια προέρχεται από την εστίαση στην δημιουργικότητα και στην παροχή εξειδικευμένων χώρων, τους οποίους οι φοιτητές δεν χρειάζεται να τους μοιραστούν με φοιτητές από άλλα τμήματα ή κλάδους.\nPre-degree Art & Design\nΤο πανεπιστήμιο UCA έχει τέσσερις πανεπιστημιουπόλεις, δύο στην περιοχή Kent της νοτιοανατολικής Αγγλίας και δύο στην περιοχή Surrey που επίσης βρίσκεται στη νότια Αγγλία, συγκεκριμένα νοτιοδυτικά του Λονδίνου.\n– UCA Canterbury: Με το τραίνο απέχει από το κεντρικό Λονδίνο (σταθμός του μετρό London Victoria) 1 ώρα και 40 λεπτά, ενώ από το αεροδρόμιο Heathrow 2 ώρες και 30 λεπτά.\n– UCA Rochester: Με το τραίνο είτε από το σταθμό London Victoria ή London St. Pancras οι πλησιέστεροι σταθμοί Rochester ή Chatham απέχουν 50 λεπτά. Από το αεροδρόμιο Heathrow απέχει 1 ώρα και 50 λεπτά.\n– UCA Epsom: Από το σταθμό London Bridge Station στο κεντρικό Λονδίνο απέχει 1 ώρα ενώ από το αεροδρόμιο Heathrow 1 ώρα και 30 λεπτά.\n– UCA Farnham: Από το σταθμό London Waterloo του Λονδίνου στο σταθμό Farnham (via Woking) η απόσταση είναι 1 ώρα και 15 λεπτά. Από το αεροδρόμιο Heathrow απέχει 2 ώρες και 5 λεπτά.


Αρχική σελίδαmediaΟι πρώτες δηλώσεις του Αλέξη Παππά μετά την αποχώρησή του από το Survivor\nΜαρία Πρατσή 4/26/2021 03:30:00 μ.μ.\nΤις πρώτες του δηλώσεις έκανε ο Αλέξης πάπας στην εκπομπή Love it της Ιωάννας Μαλέσκου,μετά την αποχώρηση του από το ριάλιτι επιβίωσης.\nΑρχικά είπε ο Αλέξης Παππάς: «Εγώ περίμενα πως θα μείνω. Οι πιθανότητες να φύγω ήταν στο μυαλό μου απειροελάχιστες και είχα αφήσει και κάποια υπονοούμενα για το ποιος θα πάει το Πάσχα σπίτι του να φάει το αρνί. Τελικά ήμουν εγώ. Τα παιδιά της αντίπαλης ομάδας είχαν πολλούς λόγους που ήθελαν να φύγω. Δε ξέρω τι έγινε μόλις έφτασαν στις καλύβες. σίγουρα θα υπήρχε πάρτι μεγάλο.»!\nΚαι υπογράμμισε: «Ήταν περισσότερο κίνητρο για μένα τον τελευταίο καιρό να φέρω τον James σε μια προσωπική μονομαχία, παρά να φτάσω στον τελικό. Αν έφευγε ο James τότε ήταν σίγουρος ο τελικός. Αν έφευγα εγώ, τότε έφτασα τα πράγματα στο πικ.Το μήνυμα που πήρα με την αποχώρησή μου ήταν πως είχε παραγίνει το θέμα ανάμεσα σε εμένα και τον James. Είχε κουράσει και εμένα τον ίδιο. Βαριόμουν να αναφέρω το όνομα James. Εγώ έχω ένα τρόπο να μεταφέρω την αλήθεια και να κόβει λίγο τα γόνατα… Το όνομά μου έπαιξε πάρα πολλές και στα μυαλά τους και στο στόμα τους, την ώρα που κοιμόντουσαν. Πολλές φορές ήμουν πιο καυστικός από θα περίμενε κάποιος. Περίμενα πάντα να κάνει κάποιος τη λάθος κίνηση. Όταν το έκανε, θα το χρησιμοποιούσα κάποια στιγμή εναντίον του. Πάντα ήμουν ψύχραιμος.»!\nΤονισε ότι: «Όλα ξεκίνησαν τότε που ο Νίκος ζητούσε επίμονα σε ένα παιχνίδι, να ζητήσουμε φάουλ. Έριξε μερικά μπινελίκια. Ο James του είπε πως δεν έγινε τίποτα και τα πήρε στο κρανίο. Έριξε μπινελίκια στην ομάδα. Αυτό εμένα με ενόχλησε. Εγώ του είπα πώς να το αφήσουμε και να το πάρει πίσω.»!\n«Όταν γυρίσαμε στην παραλία ήταν λες και του είχα βάλει το μαχαίρι στον λαιμό. Εκεί ξεκίνησε μια διαμάχη. Ο James υποστήριζε τα λόγια μου, αλλά μετά από μερικές ώρες ήταν 100% στο πλευρό του Νίκου. Τα πήρα στο κρανίο. Εκείνη τη μέρα εκνευρίστηκα πολύ και είπα στον Κρις να πάμε στο δάσος να βρούμε τρόφιμα. Επιστρέψαμε από το δάσος με γεμάτα στομάχια, την ώρα που οι άλλοι πεινούσαν. Ξέσπασε μεγάλος θυμός από τον James. Δεν ισχύει πως παίξαμε ξύλο με σεκιουριτά. Αν ίσχυε θα είχαμε αποβληθεί. Τότε μπήκε η επιθυμία να σπάσω αυτό το τρίο. Στην αρχή της αντιπαράθεσης μου με τον James, του ξεκαθάρισα πως δεν τον μισώ και ό,τι γίνει στον Άγιο Δομίνικο μένει εδώ. Δεν το παίρνω μαζί μου.»!\nΜεταξύ άλλων είπε: «Η Ελευθερία δε μου είπε ποτέ τελείωσε τον James. Ή αν μου είπε δεν τον άκουσα. Με την Ελευθερία δεν γνωριζόμασταν από έξω. Μου φαινόταν περίεργο που με έλεγε αγάπη μου… Ο Ηλίας είναι ένα έξυπνο παιδί αλλά χάνει πολλές φορές τον έλεγχο. Δεν χειρίστηκα ποτέ κανέναν με την έννοια να τον βάλω να κάνει κάτι.»!\nΕνώ για τον φίλο του τον Τριαντάφυλλο τόνισε: «Ο Τριαντάφυλλος είναι ιδιαίτερη περίπτωση. Δεν μπορείς να μην τον αγαπήσεις. Ο Τριαντάφυλλος έχει κουραστεί. Περισσότερο θέλει να φύγει, παρά να μείνει. Ο Ηλίας έχει περισσότερες πιθανότητες για να είναι ο νικητής»!


Ανεργία και τρόποι θεραπείας της\nΤελευταία ενημέρωση: 2017-05-29, 15:37:11\nΕδώ και χρόνια ακούγεται ότι η Ελλάδα έχει τη μεγαλύτερη ανεργία στην Ευρώπη, και το πιο μεγάλο ποσοστό ανεργίας για τους νέους στον κόσμο. Η λύση όλοι λένε είναι η ανάπτυξη.\nΗ λέξη «ανάπτυξη» ακούγεται παντού. Με την ανάπτυξη θα δημιουργήσουμε θέσεις εργασίας, λένε. Το πρόβλημα δεν είναι μόνο στην Ελλάδα αλλά και σε όλες τις άλλες χώρες.\nΣτα περασμένα 100 χρόνια είχαμε πολύ μεγάλες εξελίξεις. Ίσως τόσο μεγάλη πρόοδο και ανάπτυξη είχαμε σε αυτά τα χρόνια, που στην Ευρώπη και την Αμερική η ανάπτυξη τώρα είναι μειωμένη. Δεν υπάρχουν μεγάλα περιθώρια για ανάπτυξη, όπως είχαμε μετά τον δεύτερο παγκόσμιο πόλεμο.\nΜε την εξέλιξη της τεχνολογίας σε αυτόν τον αιώνα καταφέραμε να επιτύχουμε πολλά για να διευκολύνουμε τη ζωή μας και να αναπτύξουμε σχεδόν τα πάντα. Αυτή η ίδια η τεχνολογία μάς έφερε όμως ανεργία σε πάρα πολλούς τομείς.\nΕπαγγέλματα χάθηκαν λόγω της αυτοματοποίησης και του υπολογιστή. Δουλειές που χρειάζονταν δυο ή τρία άτομα, τώρα χρειάζονται ένα ή και κανένα.\nΣιγά, σιγά αυτή η εξέλιξη των υπολογιστών έφτασε σε όλους τους τομείς της επιστήμης και η υψηλή τεχνολογία πληροφοριών να κατακτά την εμπιστοσύνη όλων. Πιο μεγάλη εμπιστοσύνη από τον ίδιο τον άνθρωπο.\nΈχουμε πλέον φτάσει σε ένα σημείο της ανάπτυξης και τεχνολογικής εξέλιξης που πρέπει να δούμε τι προβλήματα έχουμε προκαλέσει και πού μπορούμε να τα διορθώσουμε. Ένα από αυτά τα προβλήματα είναι η μεγάλη ανεργία, το χειρότερο για κάθε χώρα.\nΑλλά ας γυρίσουμε στην ανεργία της Ελλάδος, που σήμερα είναι η μεγαλύτερη στην Ευρώπη, με πολύ μεγάλο ποσοστό για τους νέους.\nΗ Ελλάδα είχε καλή βιομηχανία, ακόμα και εργοστάσια αυτοκινήτων, εξαιρετικά ναυπηγεία, στα ορυκτά μας είχαμε επιτυχίες και μεγάλες εξαγωγές ορισμένων ορυκτών στα χρόνια του 1950 και 1960. Η γεωργία και γεωπονία ήταν στο ύψος τους. Ο τουρισμός είχε αρχίσει να αναπτύσσεται. Οι οικοδομές ήταν κάτι που το έβλεπε ο καθένας παντού. Οδοί κατασκευάζονταν παντού και ο κόσμος άρχισε να συνέρχεται μετά από τα άγρια και καταστροφικά χρόνια του πολέμου.\nΤο μόνο κακό που είδαμε ήταν ότι ο πληθυσμός στην πρωτεύουσα μεγάλωνε και στις άλλες πόλεις μειωνόταν. Ίσως αυτό ήταν το σύνδρομο της ασφάλειας. Για κάποιο λόγο όλοι οι πολίτες βρήκαν την Αθήνα το πιο ζωντανό κέντρο της χώρας, και οικονομικώς το πιο ασφαλές. Αλλά παντού η ζωή είχε γίνει ενδιαφέρουσα και ευχάριστη. Η πρόοδος ήταν καλή και αρχίσαμε να βλέπουμε καλή ανάπτυξη.\nΣτο τομέα της επιστήμης οι Έλληνες είχαν ίσως την μεγαλύτερη επιτυχία. Παντού είχαν πάει οι Έλληνες επιστήμονες και είχαν φτάσει στο ύψος της επιτυχίας στην επιστήμη. Η συμβολή των Ελλήνων επιστημόνων ήταν πάντοτε από τις πιο σπουδαίες στο κόσμο.\nΑναγνωρισμένοι σε όλο τον κόσμο για την αρμοδιότητα τους και την εντιμότητα τους, σχεδόν σε όλους τους τομείς της επιστήμης. Ο Έλληνας επιστήμονας που είχε το σεβασμό των άλλων μπορούσε να διαπρέπει παντού, αλλά προπάντων στο εξωτερικό.\nΜέσα στη δεκαετία του 1970 τα πράγματα άρχισαν να αλλάζουν με τη διαφθορά. Η μεγάλη καταστροφή άρχισε με τη χούντα. Η διαφθορά πήρε μεγάλη δύναμη, σε βαθμό που ο κάθε ένας έκανε ότι ήθελε και προς όφελος δικό του.\nΠαρόλα αυτά που περάσαμε, αρχίσαμε πάλι την ανάπτυξη και την πρόοδό μας.\nΔυστυχώς όμως η διαφθορά, η μίζα και το ρουσφέτι δυνάμωσαν, και ο κόσμος άρχισε να στηρίζεται σε αυτά. Δεν είναι ανάγκη να μπούμε σε λεπτομέρειες σε αυτές τις τρεις καταστροφικές φάσεις ζωής, αλλά απλώς να δούμε τα αποτελέσματα.\nΟ υπάλληλος και ο εργάτης άρχισαν να έχουν καλές δουλειές και να γεμίζει το προσωπικό του δημοσίου κλάδου. Οι πολιτικοί, παντού, είχαν τα γραφεία τους για ρουσφέτια. Για να βρεις δουλειά ήταν πολύ εύκολο, κτύπημα μιας πόρτας ήταν η είσοδος στη θέση εργασίας. Σχεδόν όλα γινόταν με ρουσφέτι, ό,τι ήθελες να κάνεις μπορούσες να το κάνεις, αρκεί να ήξερες κάποιον!\nΣτις διάφορες διαπραγματεύσεις η αποθήκευση χρημάτων έγινε από μίζες. Τα περισσότερα χρήματα που έφυγαν στο εξωτερικό ήταν από μίζες. Όταν είχα τη διεύθυνση ενός εργοστασίου στη Μέση Ανατολή για την Αμερικανική εταιρία μου και έκανα εισαγωγή προϊόντων από την Ελλάδα, κάποιος με ρώτησε πόσο τοις εκατό παίρνω εγώ! Και μου είπε ότι είμαι βλάκας που δεν παίρνω μίζα!!\nΣτο θέμα της φορολογίας η διαφθορά κατόρθωσε να κάνει μόνον τον υπάλληλο να πληρώνει σωστό φόρο, που του κρατούσαν από τον μισθό του! Δεν υπήρχε καμία ειλικρίνεια στις φορολογικές δηλώσεις, οι δε φορολογικοί υπάλληλοι πληρώνονταν και τα περνούσαν όλα ή έκλειναν τα μάτια τους.\nΜε αυτά τα τρία «αγαθά»: ρουσφέτι, μίζα και φοροδιαφυγή, τη μεγάλη διαφθορά, μεγαλώσαμε για τόσα χρόνια και πλούτισαν αρκετοί. Σιγά, σιγά η ανεργία και η έλλειψη χρημάτων άρχισαν να μας χτυπάνε από παντού και φτάσαμε στο 2008, όταν και μας βρήκε η μεγάλη παγκόσμια κρίση. Οι πολιτικοί μας δεν μπόρεσαν να αντιμετωπίσουν την οικονομική κρίση και πέσαμε στα χέρια των άλλων. Όλα σταμάτησαν και ο λαός άρχισε να υποφέρει. Χρήματα δεν έχουμε και δεν μπορούμε να κάνουμε μεγάλα έργα, και έτσι η ανεργία διαρκώς αυξάνεται.\nΣήμερα έχουμε μικρή βιομηχανία, τα ναυπηγεία μας είναι σχεδόν άδεια, η γεωργία και κτηνοτροφία έχει μείνει πίσω, τα ορυκτά μας και ο χρυσός μας είναι σε πολύ χαμηλό επίπεδο, οι εξαγωγές μας έχουν πέσει, ενώ και ο τουρισμός μας μειώθηκε, σε αντίθεση με άλλες ανταγωνιστικές χώρες, όπως της Τουρκίας που αυξήθηκε.\nΜετά από μεγάλες βλακείες των πολιτικών και των κυβερνήσεων, επιτέλους παραδέχεται τώρα η κυβέρνηση πως έχουμε μεγάλα κοιτάσματα υδρογονανθράκων - ορισμένοι το ήξεραν από πριν το 1985, αλλά δεν υπήρχε υποδομή και κανένας δεν μπορούσε να κάνει τίποτα.\nΑναγκάστηκε η κυβέρνηση να πάρει δάνεια για να μη χρεοκοπήσει η χώρα. Με αυτά τα δάνεια ήρθαν τα μνημόνια και η καταστροφή του ηθικού των πολιτών. Μετά από τα μεγάλα σφάλματα της Ευρωπαϊκής Επιτροπής και την πίεση της Γερμανίας και τα λάθη των πολιτικών, βρέθηκε η χώρα σε μια τρομερά δύσκολη οικονομική κατάσταση και εξαιρετικά μεγάλη ανεργία.\nΜετά από τη μεγάλη κρίση του 2011, και τη διοικητική θέση αντί πρωθυπουργό, η Ευρωπαϊκή Επιτροπή παραδέχθηκε ότι η Ελλάδα χρειάζεται ανάπτυξη! Τους πήρε καιρό να το καταλάβουν! Τι είδους ανάπτυξη όμως θα μπορούσε η Ε.Ε. να μας δώσει;\nΞένες εταιρείες να έρθουν στην Ελλάδα με κεφάλαια για επιχειρήσεις θα ήταν το πιο καλό για την οικονομία και για την ανεργία. Αλλά δυστυχώς λόγω της πολιτικής αστάθειας της χώρας κανένας δεν επενδύει σε μια χώρα που δεν έχει σταθερή φορολογική νομοθεσία και καμία εγγύηση ότι θα μπορέσει να εξαγάγει τα κέρδη του και το κεφάλαιό του.\nΑν κοιτάξουμε στις ανεπτυγμένες πόλεις, δεν έχει μείνει πολύς χώρος για καινούργια κτήρια. Το μόνο που χρειάζεται η πόλις είναι συντήρηση και ανάπτυξη στα μέσα μεταφοράς και υπηρεσιών. Αυτό είναι κάτι που ισχύει για όλες τις μεγάλες πόλεις του πολιτισμένου κόσμου, και πρέπει να είναι ένας από τους σημαντικούς στόχους για την Ελλάδα. Με την βοήθεια της Ε.Ε. πρέπει να το επιτύχουμε.\nΗ βοήθεια της Ε.Ε. πρέπει να εστιαστεί στην ανάπτυξη των τομέων που η χώρα έχει πλεονέκτημα. Πιο συγκεκριμένα: επιστροφή στην εξαιρετική παγκοσμίως γνωστή ικανότητα των ναυπηγείων μας, επιστροφή στη βιομηχανία μας, την εκμετάλλευση των ορυκτών μας και του χρυσού, επιστροφή στην ανώτερη καλλιέργεια των γεωργικών εκτάσεων μας και την κτηνοτροφία μας.\nΕμείς πρέπει να βάλουμε όλες τις δυνάμεις μας στον τουρισμό. Η Ελλάδα είναι παράδεισος για τους τουρίστες όταν αυτοί αντιμετωπίζουν την πραγματική εγκάρδιο φιλοξενία και τις καλές υπηρεσίες. Η θάλασσά μας και ο ουρανός μας είναι ίσως οι καλύτεροι του κόσμου. Οι μαρίνες μας από τις καλύτερες και μπορούν να συνεισφέρουν πολύ στα εισοδήματα του λιμανιού.\nΠρέπει να αναπτύξουμε πάλι το αίσθημα της φιλοξενίας. Πρέπει να βελτιώσουμε τις συγκοινωνίες. Πρέπει να σταματήσουν οι εκμεταλλεύσεις και οι κλεψιές. Θυμάμαι, το 1982, που είχα πάει για διακοπές μια εβδομάδα στην Κρήτη, στο εστιατόριο παρήγγειλα μπαρμπούνια μιλώντας Αγγλικά, όταν τον ρώτησα στα Ελληνικά αν είναι φρέσκα, μου απήντησε: «δεν είναι για σας»!!! Έφυγα και πήγα σε άλλα εστιατόρια, τα ίδια και στα τρία που πήγα. Στο τέταρτο που μου είπαν το ίδιο, φώναξα τον ιδιοκτήτη και επέμενα να μου πει γιατί δεν είναι για μένα τα μπαρμπούνια, και μου είπε: «είναι κατεψυγμένα, οι ξένοι δεν καταλαβαίνουν τη διαφορά»!!!\nΗ βιομηχανίες, τα ορυκτά μας και ο τουρισμός, είναι τομείς στους οποίους έχουμε εμπειρία και υποδομή. Το πιο σημαντικό είναι η καλή διαχείριση για να ολοκληρώσουμε τους στόχους μας.\nΑλλά, ο μεγάλος πλούτος της χώρας είναι οι υδρογονάνθρακες. Σε αυτόν τον τομέα πρέπει να εξασφαλίσουμε την υποδομή και μια δυνατή διαχειριστική Διεύθυνση ώστε η Ελλάδα να μπορέσει να παράγει πετρέλαιο και φυσικό αέριο το συντομότερο δυνατόν και να έχει το μεγάλο εισόδημα που θα της προσφέρει ο βυθός της θαλάσσης. Είναι απαραίτητο να έχουμε καλούς εμπειρογνώμονες διότι αυτός ο τομέας ναι μεν είναι πιο σημαντικός για εξαγωγές και για έσοδα, αλλά έχει και κινδύνους για το περιβάλλον και τους εργάτες.\nΗ υποδομή πρέπει να είναι σωστή και η επιλογή του εργατικού προσωπικού η πιο αυστηρή. Εάν έχουμε τα χρήματα, πρέπει να φέρουμε τεχνικό εξοπλισμό από το εξωτερικό, με τους επιστήμονες και τους εμπειρογνώμονες που θα μπορέσουν να εκπαιδεύσουν τους υπαλλήλους και εργάτες μας, για να κάνουμε εμείς τις γεωτρήσεις, την εξερεύνηση και παραγωγή των υδρογονανθράκων και κυρίως να προστατεύσουμε το ίδιο μας -υπέροχο και μοναδικό στο κόσμο- περιβάλλον μας.\nΕάν δεν έχουμε τα χρήματα, τότε πρέπει να δώσουμε άδειες σε ξένες εταιρείες πετρελαίων να έρθουν στα νερά μας και να κάνουν αυτοί τις γεωτρήσεις, την εξερεύνηση και την παραγωγή. Εδώ όμως οι διαπραγματεύσεις πρέπει να είναι καλές και σκληρές, και πάντα για το συμφέρον της πατρίδας μας. Εδώ το ρουσφέτι και η μίζα δεν πρέπει να υπάρχει.\nΗ ανεργία θα πέσει όταν η κυβέρνηση, όποια και να είναι, θα συνεχίσει την πραγματοποίηση των στόχων αυτών και θα παρακινήσει τον λαό για να μπορέσει να επιτύχει τους στόχους.\nΜόνο με ομαδική εργασία μπορούμε να πετύχουμε τους στόχους. Ο εγωισμός πρέπει να σταματήσει, προπαντός στη διαχείριση. Όλοι οι πολίτες πρέπει να συνεισφέρουν για το καλό της χώρας και το δικό τους.\nΟ ελληνικός λαός χρειάζεται κίνητρα και το ηθικό του θα διορθωθεί, θα ξαναγίνει παραγωγικός και έντιμος. Όταν θα του δοθεί η ευκαιρία για εργασία και καταλάβει ότι μπορεί να συνεισφέρει, θα ξαναγίνει ο καλύτερος της Ευρώπης.


Πώς το Final Fantasy VII επαναπροσδιορίζει ένα κλασικό παιχνίδι | Αυτόν το μήνα στο PlayStation\nΠώς το Final Fantasy VII Remake επαναπροσδιορίζει ένα κλασικό παιχνίδι για το σύγχρονο κοινό\nΠροσαρμόζοντας ένα κλασικό παιχνίδι στη νέα εποχή\nΤο Final Fantasy VII ήταν ένα παιχνίδι-ορόσημο για το PlayStation, αλλά και για τη βιομηχανία των παιχνιδιών γενικότερα. Η δημιουργία ενός ριμέικ δεν ήταν καθόλου εύκολη υπόθεση: πώς μπορείς να εκσυγχρονίσεις ένα αγαπημένο παιχνίδι, ώστε να ευχαριστήσεις τους φανατικούς του φίλους, αλλά και να το παρουσιάσεις ταυτόχρονα σε νέους παίκτες;\nΗ ομάδα ανάπτυξης του Final Fantasy VII Remake έπρεπε να ακροβατήσει σε τεντωμένο σχοινί: από τη μια πλευρά έπρεπε να διατηρήσει άθικτες τις αξέχαστες αναμνήσεις που είχε ο κόσμος από το παιχνίδι και παράλληλα να ενσωματώσει σύγχρονες τεχνολογίες και τεχνικές για να παρουσιάσει αυτήν την εμβληματική περιπέτεια σε ένα εντελώς διαφορετικό κοινό.\nΑυτή η φιλοσοφία επηρέασε κάθε πτυχή του παιχνιδιού: τους χαρακτήρες, το σύστημα μάχης, τον κόσμο και άλλα.\nΤο Final Fantasy VII έχει μερικούς από τους πιο αξιομνημόνευτους χαρακτήρες όλων των εποχών. Πολλοί παίκτες θα γνωρίσουν για πρώτη φορά αυτό το τόσο ξεχωριστό καστ και οι δημιουργοί κατέβαλαν κάθε προσπάθεια για να σκιαγραφήσουν σωστά κάθε χαρακτήρα, ακόμα και τους πιο δευτερεύοντες.\nΜισθοφόρος και πρώην μέλος του επίλεκτου τάγματος SOLDIER της εταιρείας Shinra. Μόλις ανέλαβε μια αποστολή για λογαριασμό της ομάδας Avalanche που αντιστέκεται στη Shinra.\nΗγέτης της ομάδας Avalanche και έμπειρος πολεμιστής. Το πάθος του για την προστασία του πλανήτη συγκρίνεται μόνο με την αγάπη του για την υιοθετημένη του κόρη, τη Marlene.\nΠαιδική φίλη του Cloud και διακεκριμένο μέλος της Avalanche. Άριστα εκπαιδευμένη στις πολεμικές τέχνες και ιδιοκτήτρια του μπαρ Seventh Heaven.\nΜια νεαρή κοπέλα από τις κακόφημες συνοικίες της Midgar που πουλάει λουλούδια για να ζήσει. Όταν συναντήσει τον Cloud, οι ζωές και των δυο τους θα αλλάξουν για πάντα.\nΟ πρόεδρος της Shinra Electric Power Company είναι ένας αδίστακτος άνθρωπος που θα κάνει ό,τι περνάει από το χέρι του για να πετύχει τους στόχους του. Ακόμη και να πληγώσει ανθρώπους.\nΈνας θρυλικός μαχητής της SOLDIER που διακρίθηκε στον πόλεμο με το έθνος του Wutai. Πολλοί πιστεύουν ότι έχασε τη ζωή του στη μάχη, αλλά κανείς δεν είναι βέβαιος...\nΈνας διαβολικός επιστήμονας που διευθύνει το τμήμα ερευνών της Shinra. Είναι πραγματικά μεγαλοφυής, αλλά δεν διστάζει να βλάψει ανθρώπους στο όνομα των πειραμάτων του.\nΗ εμφάνισή του θυμίζει άγριο θηρίο, αλλά ο Red XIII έχει την ευφυΐα και την ευφράδεια ενός ανθρώπου. Αιχμαλωτίστηκε και χρησιμοποιήθηκε ως πειραματόζωο από τη Shinra.\nΈνας διεφθαρμένος σάτυρος που κάνει κουμάντο στη νυχτερινή ζωή της Midgar. Κάθε βράδυ, διοργανώνει καλλιστεία για την επόμενη "Κυρία Corneo".\nΤο Final Fantasy VII Remake λαμβάνει χώρα στην Midgar, μια πόλη που ελέγχεται από την Shinra Electric Power Company. Είναι ήδη μια εμβληματική περιοχή βιντεοπαιχνιδιών, και οι υπεύθυνοι ανάπτυξης ήθελαν να δείξουν το γιατί στους νέους παίκτες.\nΛόγω τεχνικών περιορισμών, μεγάλο μέρος του κόσμου στο αρχικό Final Fantasy VII δεν μπορούσε να απεικονιστεί στην οθόνη. Για παράδειγμα, όταν ο παίκτης έφευγε από μια περιοχή, η οθόνη γινόταν μαύρη για λίγο και ο χαρακτήρας εμφανιζόταν σε μια άλλη περιοχή, δίνοντας την εντύπωση της μετακίνησης.\nΈνας από τους στόχους του Final Fantasy VII Remake ήταν να υλοποιήσει αυτήν την εμβληματική πόλη από άκρη σε άκρη. Τώρα οι περιοχές συνδέονται μεταξύ τους με πιο οργανικό τρόπο και είναι πιο μεγάλες, με απίστευτο βαθμό λεπτομέρειας. Οι νέοι παίκτες θα αισθανθούν ότι εξερευνούν έναν ολοζώντανο κόσμο, ενώ οι φίλοι του κλασικού παιχνιδιού θα ενθουσιαστούν με τις νέες περιοχές, αλλά και την ανανεωμένη εμφάνιση των τοποθεσιών που είχαν γνωρίσει παλιότερα.\nΜια βιομηχανική εγκατάσταση που γίνεται ο πρώτος στόχος σαμποτάζ της Avalanche. Είναι ένα πελώριο εργοστάσιο που φρουρείται από ισχυρές δυνάμεις ασφαλείας της Shinra.\nΤο πιο δημοφιλές σημείο της κακόφημης συνοικίας του Sector 7. Ιδιοκτήτρια και διευθύντρια της επιχείρησης, η οποία λειτουργεί και ως κρυφή βάση επιχειρήσεων της Avalanche, είναι η Tifa.\nΗ πιο φημισμένη, αλλά και διαβόητη, συνοικία της Midgar, όπου χτυπά δυνατά η καρδιά της διασκέδασης. Μην ξεχάσετε να επισκεφτείτε το Honeybee Inn για μια πραγματικά αξέχαστη βραδιά!\nΜια περιοχή γεμάτη με παροπλισμένα τρένα και αλλόκοτους εχθρούς. Τα ουρλιαχτά του ανέμου που μαίνεται γύρω από τα χαλάσματα δημιουργούν μια πολύ ανατριχιαστική ατμόσφαιρα.\nΝέες επιλογές για μια νέα εποχή\nΤο αρχικό παιχνίδι χρησιμοποιούσε το κλασικό σύστημα μάχης Active Time Battle (ATB) που χαρακτήριζε τη σειρά εκείνη την εποχή. Κάθε αντιμαχόμενος έπρεπε να περιμένει τη σειρά του για να ενεργήσει, αλλά υπήρχαν και στοιχεία δράσης σε πραγματικό χρόνο που έκαναν τη μάχη πιο δυναμική και στρατηγική.\nΟι παίκτες του σήμερα απαιτούν περισσότερες επιλογές και αυτό ακριβώς θέλει να τους προσφέρει η Square Enix με το Final Fantasy VII Remake. Αν και το σύστημα μάχης διατηρεί το κλασικό του στυλ, τώρα είναι εμπλουτισμένο με ακόμη περισσότερα στοιχεία δράσης σε πραγματικό χρόνο, ενώ υπάρχουν και πολλές νέες επιλογές που μεταβάλλονται καθώς παίζετε. Το σύστημα λειτουργεί ως εξής:\nΚανονικές επιθέσεις και συνδυασμοί (combo)\nΗ μάχη εξελίσσεται με καταιγιστικούς ρυθμούς, καθώς χτυπάτε τους αντιπάλους σας σε πραγματικό χρόνο, δημιουργώντας combo και αλλάζοντας στυλ μάχης με τα κουμπά τετραγώνου και τριγώνου.\nΕπίσης, έχετε στη διάθεσή σας ικανότητες αποφυγής και άμυνας που σας επιτρέπουν να αποφεύγετε εισερχόμενες επιθέσεις ή, έστω, να περιορίσετε τον αντίκτυπό τους. Για να το πετύχετε αυτό, όμως, θα πρέπει να μάθετε να προβλέπετε τις κινήσεις των εχθρών και να αντιδράτε εγκαίρως.\nΟι κανονικές επιθέσεις δεν κάνουν πολλή ζημιά από μόνες τους, αλλά έχουν έναν πιο σημαντικό σκοπό: γεμίζουν τον μετρητή ATB.\nΚαθώς εκτελείτε επιθέσεις και χτυπάτε τους εχθρούς σας σε πραγματικό χρόνο, ο μετρητής ATB θα γεμίζει σταδιακά. Μόλις γεμίσει, μπορείτε να πατήσετε το κουμπί X για να ανοίξετε το μενού εντολών και να επιβραδύνετε δραματικά τη δράση, ώστε να έχετε χρόνο να επιλέξετε ικανότητες, ξόρκια ή να χρησιμοποιήσετε αντικείμενα.\nΤα Limit Break είναι μια χαρακτηριστική, πανίσχυρη τεχνική που υπάρχει σε πολλά παιχνίδια της σειράς Final Fantasy και επιστρέφει και στο Final Fantasy VII Remake.\nΠρόκειται για πανίσχυρες αντεπιθέσεις που εμφανίζονται στο μενού εντολών όταν ένας χαρακτήρας δέχεται καταιγισμό χτυπημάτων και μπορούν να ανατρέψουν τη ροή της μάχης. Ορισμένα Limit Break προκαλούν τεράστια ζημιά, ενώ άλλα ενισχύουν ή θεραπεύουν την ομάδα σας - όποιο και αν χρησιμοποιήσετε, είναι βέβαιο ότι θα αποκτήσετε ένα σημαντικό πλεονέκτημα.\nΥπάρχουν όμως και οι παίκτες που προτιμούν να εστιάζουν στα στρατηγικά στοιχεία της μάχης, αντί για τη δράση. Για αυτούς τους παίκτες υπάρχει το Classic Mode.\nΣε αυτή τη λειτουργία, οι χαρακτήρες κινούνται και επιτίθενται αυτόματα, ώστε να έχουν οι παίκτες την άνεση να επιλέξουν την κατάλληλη εντολή από το μενού παύσης. Και πάλι, όλα είναι θέμα επιλογής, καθώς υπάρχουν τρόποι για να παίξουν οι gamer που δεν είναι απόλυτα προσανατολισμένοι στη δράση και οι θαυμαστές του αρχικού παιχνιδιού που προτιμούν μάχες με διαδοχική σειρά.\nΑυτές οι λαμπερές σφαίρες από αποκρυσταλλωμένο Mako δίνουν στους χαρακτήρες σας εκπληκτικές δυνάμεις. Μπορείτε να συλλέξετε Materia όλων των ειδών σε διάφορα σημεία του παιχνιδιού, τα οποία μπορείτε να τοποθετήσετε σε ειδικές υποδοχές στα όπλα και στις πανοπλίες σας.\nΤα πράσινα Materia επιτρέπουν στους χαρακτήρες να χρησιμοποιούν ισχυρά ξόρκια. Ανάλογα με τα Materia που θα βρείτε και θα προσθέσετε στον εξοπλισμό σας, θα έχετε τη δυνατότητα να ρίχνετε φωτιές στους εχθρούς σας, να καλείτε κεραυνούς από τον ουρανό, ακόμα και να αναπληρώνετε τη ζωή σας. Καθώς χρησιμοποιείτε τα Materia, αυτά ανεβαίνουν επίπεδο και σας επιτρέπουν να χρησιμοποιείτε ισχυρότερες εκδοχές αυτών των ξορκιών.\nΑυτά τα Materia με το έντονο κίτρινο χρώμα δίνουν χρήσιμες ικανότητες σε όποιον τα προσθέσει στον εξοπλισμό του. Για παράδειγμα, το Enemy Skill Materia επιτρέπει στον χρήστη να μάθει συγκεκριμένες επιθέσεις που κανονικά έχουν μόνο οι εχθροί, ενώ το Assess Materia επιτρέπει στον κάτοχό του να βλέπει τα τρωτά σημεία των εχθρών.\nΑυτές οι κόκκινες σφαίρες επιτρέπουν στους χαρακτήρες να καλέσουν στη μάχη έναν πανίσχυρο σύμμαχο. Καθώς μάχεστε, ένας μετρητής γεμίζει σταδιακά και μόλις γεμίσει εντελώς μπορείτε να φέρετε στη μάχη αυτά τα ισχυρά όντα. Οι σύμμαχοι αυτοί μάχονται μόνοι τους, αλλά μπορείτε να τους δώσετε εντολές με το σύστημα ATB. Όταν έρθει η ώρα να αποχωρήσουν, θα εξαπολύσουν μια τελική, ιδιαίτερα ισχυρή επίθεση.\nΑν και η κεντρική ιστορία του Final Fantasy VII Remake ακολουθεί τις περιπέτειες του Cloud Strife, θα έχετε μαζί σας έως και δύο επιπλέον χαρακτήρες ανά πάσα στιγμή. Κάθε χαρακτήρας έχει τις δικές του ικανότητες, τα δικά του πλεονεκτήματα, ακόμα και τους δικούς του διαλόγους που εμπλουτίζουν την περιπέτεια.\nΚάθε ένας από τους χαρακτήρες που μπορείτε να παίξετε στο Final Fantasy VII Remake έχει το δικό του χαρακτηριστικό στυλ μάχης και το δικό του όπλο, από το εμβληματικό ξίφος Buster Sword του Cloud και το μηχανικό χέρι-πολυβόλο του Barret, μέχρι τις ακροβατικές κινήσεις της Tifa και τις απομακρυσμένες επιθέσεις της Aerith.\nΟι ικανότητες ορισμένων χαρακτήρων είναι πιο χρήσιμες από άλλες ανάλογα με την περίσταση: τα πυροβόλα όπλα είναι χρήσιμα ενάντια σε εχθρούς που χτυπούν από απόσταση, ενώ οι επιθέσεις σώμα με σώμα μπορούν να κλονίσουν τους πιο μεγαλόσωμους εχθρούς. Η επιλογή του κατάλληλου χαρακτήρα την κατάλληλη στιγμή είναι από τις πιο ουσιαστικές αποφάσεις που θα πρέπει να πάρετε.\nΕναλλαγή μελών ομάδας\nΕπιπλέον, μπορείτε να αλλάξετε τα μέλη της ομάδας κατά τη διάρκεια της μάχης πατώντας αριστερά ή δεξιά στο D-pad. Μπορείτε επίσης να δώσετε εντολές στους χαρακτήρες που δεν ελέγχετε απευθείας με τα κουμπιά L2 και R2.\nΟι εχθροί επιτίθενται μαζικά με διαφορετικές επιθέσεις και ικανότητες, ενώ οι μεγαλύτεροι εχθροί χρειάζονται συνδυαστικές επιθέσεις για να πέσουν κάτω. Προσαρμόστε τη στρατηγική σας γρήγορα ανάλογα με την περίσταση και δώστε προσοχή στις συμβουλές που ίσως σας δώσουν τα μέλη της ομάδας σας.\nΓια να νικήσετε τους ισχυρότερους εχθρούς και να μείνετε ζωντανοί, θα πρέπει να καταστρώσετε προσεκτικά τη στρατηγική σας και να συνεργαστείτε αποτελεσματικά.\nΟρισμένες επιθέσεις των εχθρών μπορούν να εξουδετερώσουν τα μέλη της ομάδας σας: για παράδειγμα, ένα τεράστιο τέρας μπορεί να ακινητοποιήσει έναν χαρακτήρα ή κάποιο μαγικό ξόρκι μπορεί να παραλύσει τους ήρωές σας. Επιπλέον, αν κάποιος χαρακτήρας δεχτεί πιο πολλά χτυπήματα από όσα αντέχει, θα καταρρεύσει εντελώς.\nΌταν ένα από τα μέλη της ομάδας σας βγει εκτός μάχης, μπορείτε να πάρετε υπό τον έλεγχό σας έναν άλλον χαρακτήρα για να το βοηθήσετε να σταθεί ξανά στα πόδια του. Όσο καλή και αν είναι η στρατηγική σας, δεν πρόκειται να πετύχει, αν η ομάδα σας είναι λιπόθυμη!\nΤα πρώτα κεφάλαια του FINAL FANTASY VII επικεντρώνονται στις περιπέτειες της επαναστατικής οργάνωσης Avalanche, η οποία αντιστέκεται στην καταπίεση της Shinra. Ο Cloud Strife, πρώην μέλος της επίλεκτης μονάδας SOLDIER της Shinra και νυν μισθοφόρος, προσφέρει τις υπηρεσίες του στους επαναστάτες, χωρίς να γνωρίζει τις επικές συνέπειες που θα έχει αυτή του η απόφαση.\nΗ Shinra Electric Power Company είναι μια άπληστη εταιρεία που αντλεί ενέργεια απευθείας από τη ζωτική ενέργεια του πλανήτη.\nΤην εταιρεία διευθύνει ο αδίστακτος President Shinra, με την υποστήριξη ενός διοικητικού συμβουλίου που περιλαμβάνει τους Heidegger, Scarlet και Palmer, ανελέητα στελέχη που έχουν αποδείξει ότι είναι ικανοί για τα πάντα προκειμένου να πετύχουν τους στόχους τους.\nSephiroth και SOLDIER\nΟ Sephiroth είναι ο κορυφαίος μαχητής της επίλεκτης μονάδας SOLDIER της Shinra. Ήταν ο ήρωας του πολέμου με το Wutai και τα κατορθώματά του ενέπνευσαν πολλούς γενναίους νεαρούς να καταταγούν στους SOLDIER.\nΛέγεται ότι ο Sephiroth σκοτώθηκε σε μια μυστική αποστολή, αλλά κανείς δεν γνωρίζει ακριβώς τι συνέβη. Και πώς συνδέεται με το παρελθόν του Cloud και της Tifa;\nΑγοράστε το ψηφιακά\nΠροπαραγγείλετε από το PlayStation Store\nΤο πλήρες βασικό παιχνίδι, το οποίο αφηγείται το πρώτο μέρος της επικής ιστορίας του Final Fantasy VII Remake.\nΠεριλαμβάνει όλο το περιεχόμενο της κανονικής έκδοσης, ένα ψηφιακό Artbook και μίνι Soundtrack, καθώς και τα Summon Materia Cactuar και Carbuncle.


«Απάντηση» Χρηστίδη σε Αγγέλου – Infobasket\n«Απάντηση» Χρηστίδη σε Αγγέλου\nΟ… πόλεμος μόλις άρχισε στον Ηρακλή, αφού μετά τις δηλώσεις του Νίκου Αγγέλου και την ένσταση (που έγινε δεκτή) για την ακύρωση των εκλογών, ήταν η σειρά του Χρήστου Χρηστίδη να περάσει στην αντεπίθεση… Ο παράγοντας του “γηραιού” μίλησε στο iraklis1908.gr, κατηγορώντας τον Νίκο Αγγέλου για “παραπλάνηση”…\nΑναλυτικά τα όσα είπε ο Χρήστος Χρηστίδης:\n«Ο κ.Αγγέλου παραπλάνησε τον κόσμο του ΗΡΑΚΛΗ και το σώμα της Γενικής Συνέλευσης, αφού στην αρχή των δηλώσεων του είπε ότι η ΚΑΕ αποτελεί εμπόδιο για πιθανή άνοδο της ομάδας απ’ τη Β΄ Εθνική. Δεν ισχύει κάτι τέτοιο, όπως ξεκαθαρίστηκε μετά τη συνάντηση των παραγόντων της ΚΑΕ, την επόμενη της πρώτης γ.σ., όπου ο κ.Αγγέλου, αν και ήταν μέλος των διοικήσεων που χρέωσαν τον Σύλλογο, απουσίαζε!\nΚαι παρά το ότι είπε ότι προτιμά να μείνει σε ερασιτεχνική κατηγορία η ομάδα και αυτό απαντήθηκε στη δεύτερη γ.σ., απουσίασε και από τη δεύτερη, προσβάλλοντας τον θεσμό των εκλογών και της διαδικασίας και κατ’ επέκταση τα ίδια τα μέλη, έστω αυτά που βρέθηκαν εκεί, του ΗΡΑΚΛΗ. Και είπε ψέματα σχετικά με την ΚΑΕ, η οποία δεν εμποδίζει την άνοδο, αλλά τα χρέη του Γ.Σ. είναι αυτά που ίσως αποτελέσουν εμπόδιο, και απουσίασε απ’ τη συνάντηση για την ΚΑΕ και απουσίασε και απ’ τη γενική συνέλευση!\nΚαι ζητά παρατύπως να γίνουν νέες εκλογές, με υπογραφές ανθρώπων, που δεν είναι 28, αλλά 18, που κάποιοι τις πήραν πίσω, όπως ο κ. Μπερμπέρογλου, όταν ο ίδιος παράτυπα έθεσε υποψηφιότητα, με προφορική δήλωση του στον κ.Τσιργογιάννη σε μια προηγούμενη γενική συνέλευση και όχι γραπτώς, όπως κάναμε εμείς.\nΌσον αφορά στο ότι τα μέλη που μας ψήφισαν και δεν ήταν οικονομικά τακτοποιημένα, όλα τα μέλη είναι γραμμένα στο βιβλίο της Γενικής Συνέλευσης και όλα ελέγχθηκαν απ’ τη γραμματεία. Όλα τα ονόματα διαβάστηκαν στη γενική συνέλευση και ψήφισαν ονομαστικά και μετά και διά ανατάσεως της χειρός.\nΌσο για το αν είμαι εγώ μέλος τακτοποιημένο, σας θυμίζω ότι ο κ.Τσιργογιάννης και ο κ.Μανίκας στην πρώτη γενική συνέλευση είχε πει “ότι εμείς δίνουμε τα κλειδιά του μπάσκετ σε όποιον ενδιαφερθεί, όποιος θέλει ας έρθει να πάρει την ομάδα μπάσκετ, εμείς την παραδίδουμε”. Δεν είπε ότι μόνο σε μέλη του ΗΡΑΚΛΗ τη δίνουμε. Ή μήπως ήταν μέλη του ΗΡΑΚΛΗ άλλοι άνθρωποι που παλιότερα είχαν έρθει και είχαν ασχοληθεί; Ή μήπως πέρσι που ανέλαβα είπαν τίποτα, και τώρα λένε;\nΓιατί δεν κάνουν μια γενική συνέλευση για τα αληθινά προβλήματα του ΗΡΑΚΛΗ, που είναι τα χρέη του ΓΣ που εμποδίζουν το βόλει να παίξει, για παράδειγμα, και το πως έγιναν αυτά, και ποιοι έφταιξαν; Γιατί δεν έγινε ποτέ μια γενική συνέλευση για αυτό και γίνονται τέσσερις συνελεύσεις για το μπάσκετ, για το οποίο ούτε ενδιαφέρθηκαν, παρά μόνο ο λαός της ομάδας, που ακόμη και στα παιχνίδια με άσημες ομάδες ήταν κοντά μας και τους ευχαριστούμε;\nΕγώ θέλω να βοηθήσω τον ΗΡΑΚΛΗ, εδώ και έναν χρόνο είμαι στην ομάδα, ο κ. Αγγέλου και οι συνεργάτες του, επί ενάμιση χρόνο, δεν πάτησαν το πόδι τους στο Ιβανώφειο. Ρωτήστε τον αν είδε ποτέ κάποιον αγώνα της ομάδας στη Β΄ Εθνική, έχει έρθει στο γήπεδο; Και θέλει τώρα να πάρει τον ΗΡΑΚΛΗ; Γιατί; Για ποιο λόγο; Μήπως για τις Ακαδημίες; Μήπως γιατί έχει τύψεις για τα λάθη του παρελθόντος; Που έφερε τον Ράτσα, που δεν έβαλαν τον Έβερετ στον αγώνα με το Μαρούσι, ενώ ήταν πληρωμένος, και η ομάδα έχασε και μετά έπεσε στην Α2;\nΕγώ προσφέρθηκα να βοηθήσω σε μια δύσκολη στιγμή, έχω κάνει τα πλάνα μου, έχω κάνει επαφές, οι μεταγραφές τελειώνουν και η εμμονή του κ.Αγγέλου κάνει κακό στον ΗΡΑΚΛΗ, αφού η ομάδα κινδυνεύει, αν χάσουμε κι άλλο χρόνο, να μείνει και πάλι γυμνή από παίκτες».\n← Νέα προβλήματα για την Εθνική\nΕπίσκεψη στην προπόνηση της Εθνικής →


Ο εχθρός του καλού! Σχόλιο για τα θέματα της Χημείας στις Πανελλήνιες | Alfavita\nΠανελλήνιες 16.06.2019 - 08:23\nΣτην επιτροπή θεμάτων συμμετέχουν έμπειροι εκπαιδευτικοί, καθηγητές πανεπιστημίων, επιστήμονες. Κι όμως, ήταν λες και δεν έχουν μπει ποτέ σε σχολική αίθουσα, λες και απευθύνονταν σε φοιτητές χημικού τμήματος.\n«Ο εχθρός του καλού είναι το καλύτερο» συνηθίζουμε να λέμε, εννοώντας οτι όσο καλό κι αν είναι ένα αποτέλεσμα πάντα θα υπάρχει κάτι καλύτερο κι αυτό είναι ένα κίνητρο διαρκούς βελτίωσης προσώπων και πραγμάτων. Μήπως όμως, κυριολεκτικά εχθρός του καλού είναι και «το κάτι παραπάνω» ;\nΗ πρώτη φράση είναι αγνώστου πατρός, αν και πολλοί την αποδίδουν στο Βολταίρο : «le mieux est l’ ennemi du bien». Κάποιοι άλλοι θεωρούν ότι το γνήσιο είναι το «le parfait est l’ennemi du bien», δηλαδή «το τέλειο είναι ο εχθρός του καλού», γιατί καθώς λένε «το καλύτερο είναι εχθρός του καλού» θα εσήμαινε ότι οποιαδήποτε βελτίωση είναι περιττή... Το σίγουρο είναι ότι πολλές φορές στην προσπάθειά μας να κάνουμε κάτι καλύτερο από το καλό, τα κάνουμε χειρότερα. Συνέβη και φέτος στις πανελλαδικές, στο εξεταζόμενο μάθημα της Χημείας.\nΤο μάθημα της Χημείας είναι σχολικά ταλαιπωρημένο. Διδάσκεται ως μονόωρο μάθημα στο γυμνάσιο ( τα μονόωρα μαθήματα είναι εκπαιδευτικά μη λειτουργικά) και συνήθως με αναθέσεις από καθηγητές άλλων ειδικοτήτων (Φυσικούς, Βιολόγους κλπ) ενώ η προσέγγισή του είναι περιγραφική. Όπως είχε δηλώσει κάποτε ο καθ’ ύλη αρμόδιος σύμβουλος του υπουργείου σε σχετικό συνέδριο «το μόνο που θέλουμε από τα παιδιά είναι να πάρουν μια ιδέα για το τι είναι η Χημεία». Σα να λέμε πήγα κάποιες φορές στο γήπεδο να δω πώς παίζεται το χάντμπολ αλλά ούτε τους κανονισμούς του παιχνιδιού έμαθα ούτε και τις τακτικές του.\nΔίωρο γίνεται στην Α’ Λυκείου όπου και πρωτοεισάγονται έννοιες ενώ στη Β’ Λυκείου συνεχίζεται με τη διδασκαλία άλλου μισού κομματιού. Να σημειωθεί ότι στο Γυμνάσιο αλλά και τη Β’ Λυκείου δεν εξετάζεται στις τελικές ενδοσχολικές εξετάσεις, τα παιδιά προάγονται μόνο με το βαθμό των τετραμήνων και όπως είναι φυσικό η σημασία που αποδίδουν είναι η ελάχιστα απαιτούμενη. Στη Γ’ Λυκείου όμως το υπουργείο επέλεξε να περιλάβει στην εξεταστέα ύλη όλα εκείνα που έπρεπε να έχουν διδαχθεί σε μικρότερες τάξεις αλλά δεν … «για να μη φορτώσουμε τα παιδιά» !\nΣτις πανελλαδικές εξετάσεις ζητάνε όμως «τα πάντα όλα». Όχι απομνημόνευση αλλά «κριτική σκέψη». Η οποία αποκτήθηκε πού και πώς ; Πάντως όχι στο σχολείο αφού δεν δόθηκε η ευκαιρία ! Εξέταση στη Χημεία έχει γίνει μόνο στην πρώτη τάξη του Λυκείου. Η επόμενη εξέτασή τους σε σύνολο ύλης είναι στις πανελλαδικές εξετάσεις !\nΦέτος τα θέματα ήταν τα δυσκολότερα των τελευταίων ετών. Αλλά ήταν και τόσα πολλά που απαιτούσαν απόλυτη προσήλωση επί τρεις συνεχόμενες ώρες από όποιους ήθελαν να τα απαντήσουν όλα. Χρονικά περιθώρια για λάθη, σβήσιμο και διόρθωση απαντήσεων δεν υπήρχαν αλλά, για την πλειοψηφία των εξεταζόμενων, ούτε καν για επανέλεγχο όσων είχαν γράψει. Κι όλα αυτά σε αγχωμένα παιδιά απαίδευτα σε εξετάσεις τόσο μεγάλης έντασης.\nΓιατί; Γιατί όσοι έβαλαν τα θέματα είχαν (;) την καλή πρόθεση να αναδείξουν την απόλυτη σχέση της χημείας με την καθημερινή ζωή και το πόσο άμεση εφαρμογή έχει σε πάρα πολλά πράγματα που κάνουμε κάθε μέρα. Για παράδειγμα η ασπιρίνη. Είναι το γνωστό σε όλους αναλγητικό που περιέχει μια δραστική χημική ουσία της οποίας το όνομα όμως και το χημικό τύπο οι εξεταζόμενοι δεν είχαν διδαχθεί ποτέ στο σχολείο, το έμαθαν την ώρα της εξέτασης. Δεν είναι κακό αυτό αλλά και το να ζητάς εκείνη την ώρα από τους εξεταζόμενους, δίνοντάς τους κι άλλες άγνωστες μέχρι χθες πληροφορίες, να απαντήσουν στην ερώτηση κρίσεως αν η ασπιρίνη απορροφάται καλύτερα, στο στομάχι ή το λεπτό έντερο, μάλλον δεν γνωρίζεις σε ποιους απευθύνεσαι και, κυρίως, για ποιό λόγο και με τι προετοιμασία έχουν έρθει.\nΓια την ασπιρίνη δεν έχουν διδαχθεί κάτι, για το «γαστρεντερικό σωλήνα» και το λεπτό έντερο δεν έχουν ξανακούσει, αλλά η επιτροπή έκρινε ότι εκείνη την ώρα, αφού καταλάβουν πως λειτουργεί η ασπιρίνη σε αυτά, θα μπορέσουν να επιστρατεύσουν και τη χημική τους κρίση για να απαντήσουν στην ερώτηση. Όχι μόνο οι εξεταζόμενοι αλλά οποισδήποτε άνθρωπος που δεν τα γνωρίζει, το λιγότερο που χρειάζεται είναι ένας χρόνος για να καταλάβει τι του λένε, τι του περιγράφουν, να σκεφτεί τι σχέση έχουν όλα αυτά με όσα εκείνος διάβαζε όλο το χρόνο κι αφού ξεπεράσει το σοκ, να έχει την ψυχραιμία να εκφέρει κρίση. Την ώρα που εκείνος ή, έστω, το «μέλλον του» κρίνεται ...\nΣτην επιτροπή θεμάτων συμμετέχουν έμπειροι εκπαιδευτικοί, καθηγητές πανεπιστημίων, επιστήμονες. Κι όμως, ήταν λες και δεν έχουν μπει ποτέ σε σχολική αίθουσα, λες και απευθύνονταν σε φοιτητές χημικού τμήματος. Τα ισότοπα του οξυγόνου είναι ένα θέμα που υπάρχει σε μία παράγραφο του σχολικού βιβλίου της Α’ Λυκείου αλλά τα τελευταία χρόνια έχουν αφαιρεθεί από την ύλη. Δεν διδάσκονται σε καμία άλλη τάξη. Κι όμως, στις πανελλαδικές υπήρχε θέμα σχετικό με αυτά. Άγνοια της επιτροπής, σαδισμός ή κάτι άλλο ;\nΚάθε χρόνο διαξάγεται ο Πανελλήνιος Μαθητικός Διαγωνισμός Χημείας και οι πρώτοι συμμετέχουν στην Ολυμπιάδα Χημείας, δηλαδή σε παγκόσμιο διαγωνισμό. Μάλλον με αυτόν έμοιαζαν τα θέματα παρά με εξετάσεις σε καθορισμένη σχολική ύλη. Απευθύνονταν σε υποψήφιους που εκτός από το ότι έχουν εμπεδώσει τη χημεία, έχουν εργαστηριακή εμπειρία και ικανότητα να απαντούν σε πρωτότυπα θέματα κρίσεως. Τα ελληνόπουλα όμως, με σχεδόν ένα χρόνο μελέτης δεν είναι δυνατόν να αποκτήσουν τέτοια ικανότητα. Δεν αρκεί ο χρόνος, δεν έχουν το υπόβαθρο να λύνουν πολύπλοκα προβλήματα. Τους είπαν ότι θα εξεταστούν «στο πνεύμα του σχολικού βιβλίου».\n«Πνεύμα» όμως «πούλησε» η επιτροπή θεμάτων. Περίπου αντιγράφοντας θέματα διεθνών διαγωνισμών ενώ ο νόμος ορίζει ότι, απλά, πρέπει να είναι πρωτότυπα. Στο πνεύμα όσων διδάσκονται στο σχολείο και με βάση αυτά τα οποία διδάσκονται. Είναι πολύ χρήσιμο να αναδεικνύονται οι άπειρες εφαρμογές της χημείας στην καθημερινή ζωή, η πολλαπλή χρησιμότητά της στον άνθρωπο και το πώς όσα διδάσκονται οι μαθητές στο σχολείο δεν είναι μια αφηρημένη επιστήμη αλλά εφαρμόζονται καθημερινά στο ανθρώπινο σώμα, στα υλικά που κάνουν πιο εύκολη τη ζωή μας ή και στη φύση χωρίς ανθρώπινη παρέμβαση. Αυτή είναι η αξία της χημείας άλλοστε. Όχι όμως για πρώτη φορά στις εξετάσεις σε αγχωμένους μαθητές. Όλα αυτά τα ωραία έπρεπε πρώτα να διδάσκονται κι έπειτα να εξετάζονται.\nΑυτός είναι ο σωστός δρόμος. Όπως δηκτικά σχολίασε και η Ένωση Ελλήνων Χημικών, «δεν αρκούν οι καλές προθέσεις…». Όπως θα συμπληρώσουμε εμείς, κι «ο δρόμος για την κόλαση στρωμένος με καλές προθέσεις είναι» !


Αρχική security Κρίσιμο σφάλμα λογισμικού στρέφει αεροσκάφη σε λάθος κατεύθυνση!\nΠρόσφατα, ερευνητές ασφαλείας ανακάλυψαν ένα ιδιαίτερο σφάλμα λογισμικού που αξιολογείται ως πολύ κρίσιμο, καθώς στρέφει αεροσκάφη προς τη λάθος κατεύθυνση. Αυτό το σφάλμα εντοπίστηκε για πρώτη φορά το 2017 από τη Nav Canada, σε ένα Bombardier CRJ-200. Αυτό το σφάλμα οδηγεί αεροσκάφη προς λάθος κατεύθυνση. Συγκεκριμένα, στρέφει ένα αεροσκάφος προς τα δεξιά αντί για αριστερά, εάν οι πιλότοι ρυθμίσουν το προκαθορισμένο όριο ύψους. Αυτό το σφάλμα λογισμικού οφείλεται, μεταξύ άλλων, στο γεγονός ότι οι πιλότοι χρησιμοποίησαν τη λειτουργία αντιστάθμισης θερμοκρασίας του συστήματος διαχείρισης πτήσεων (FMS) σε ένα εξαιρετικά κρύο κλίμα.\nΣύμφωνα με έναν έμπειρο πιλότο, η σωστή επιλογή του υψομέτρου ή η χρήση της αντιστάθμισης θερμοκρασίας δεν επηρεάζει πραγματικά το τμήμα πτήσης. Έτσι μπορούμε να πούμε ότι μόνο και μόνο λόγω του σχεδιαστικού σφάλματος, επηρεάστηκε το τμήμα πτήσης.\nΗ Rockwell Collins αντιτάχθηκε στην FAA και στα βήματα που έχουν καθοριστεί για την αντιμετώπιση αυτού του περιστατικού. Έτσι, στην Ευρώπη δημοσιεύθηκε αυτή την εβδομάδα μια απαραίτητη οδηγία αξιοπλοΐας για τους χειριστές των αεροσκαφών CRJ-200, ώστε να μειωθεί η αυτόματη αντιστάθμιση θερμοκρασίας έως τα μέσα Ιουνίου. Η FAA δεν έμεινε ικανοποιημένη από αυτήν την απόφαση, έτσι διαφώνησε με την απενεργοποίηση της λειτουργίας FMS, υποστηρίζοντας ότι είναι απαραίτητη σε μη ασφαλείς συνθήκες. Επίσης, και οι δύο εταιρείες διαφώνησαν με την απαγόρευση της αυτόματης λειτουργίας FMS, αναφέροντας πως μια επιδιόρθωση λογισμικού θα μπορούσε να επιτευχθεί πιο εύκολα συγκριτικά με την απαγόρευση της χρήσης του ηλεκτρονικού calculator.\nΑκόμη, η Airbus και η Boeing ανακάλυψαν ότι τα περισσότερα σφάλματα της αεροπορικής εταιρείας μπορούν να εξελιχθούν σε απροσδόκητη υπερχείλιση μνήμης κατά τη διάρκεια του έτους. Επιπλέον, υπάρχει ένα σχέδιο που ανήκει στην Bombardier, το Airbus A220, που παρουσίασε τα ίδια προβλήματα λογισμικού στους κινητήρες του πέρυσι. Επίσης, το Boeing 737 παρουσίασε ένα μοναδικό σφάλμα το οποίο θα μπορούσε να αποκαλύψει πληροφορίες μέσα από το πιλοτήριο, δείχνοντας, για παράδειγμα, εάν οι πιλότοι προσπαθούν να προσγειωθούν σε επτά συγκεκριμένα runways.\nΠροηγούμενο άρθροAMD «Ryzen C7» SoC: Έρχεται και στα smartphones;\nΕπόμενο άρθροHackers στοχεύουν smartphones για να παραβιάσουν εταιρικά δίκτυα


Έπεσε το κινητό σου σε νερό; Ορίστε τι ακριβώς πρέπει να κάνεις για να το σώσεις; | statusvoice.gr\nΈπεσε το κινητό σου σε νερό; Ορίστε τι ακριβώς πρέπει να κάνεις για να το σώσεις;\n9:49 μ.μ. 0 σχόλια\nΣε όλους έχει συμβεί να πέσει το κινητό στο νερό...\nΗ λύση είναι μία και είναι θαυματουργή.\nΑφού το απομακρύνετε πρέπει αυτομάτως να το απενεργοποιήσετε και να αφαιρέσετε την μπαταρία του αλλά και την κάρτα sim καθώς πολλές φορές οι επαφές είναι πιο σημαντικές από τη συσκευή. Αν έχετε κινητό που δεν είναι εφικτή η αφαίρεση της μπαταρίας δεν μπορείτε να κάνετε διαφορετικά. Απλά σκουπίστε το με ένα στεγνό πανάκι όπως και την κάρτα sim.\nΚρατήστε το κινητό με φορά προς τα κάτω, το σημείο δηλαδή που βράχηκε να έχει φορά προς τα κάτω έτσι ώστε να φύγουν τα περισσότερα νερά. Ταυτόχρονα καθαρίστε απαλά με ένα στεγνό πανάκι.\nΣτη συνέχεια μπορείτε να ακολουθήσετε δυο εναλλακτικούς τρόπους για την καλύτερη αφαίρεση του υγρού στοιχείου από το εσωτερικό του. Ο ένας είναι να χρησιμοποιήσετε πιστολάκι για τα μαλλιά πάντα στο κρύο για να στεγνώσετε το κινητό ή χρησιμοποιήστε την ηλεκτρική σκούπα για να ρουφήξει όσο το δυνατόν περισσότερο νερό. Η σκούπα ίσως να είναι και η καλύτερη επιλογή καθώς ρουφάει τα υγρά εν αντιθέσει με το πιστολάκι που τα φυσάει προς τα μέσα με κίνδυνο να εισχωρήσουν ακόμα περισσότερο στα κυκλώματα του τηλεφώνου.\nΕπειδή το άγχος για το αν τελικά θα αποκατασταθεί η βλάβη είναι μεγάλο μπορείτε να τυλίξετε το τηλέφωνο με ένα απορροφητικό χαρτί έτσι ώστε να είστε ακόμα πιο σίγουροι ότι τα υγρά έχουν φύγει.\nΤο επόμενο και τελευταίο στάδιο είναι να βουτήξετε το κινητό σας σε ένα μπολ με ρύζι. Άλλωστε το ρύζι είναι γνωστό πως τραβάει την υγρασία. Το κινητό σας πρέπει να παραμείνει εκεί για 24 ώρες. Γεμίστε το μπολ με ρύζι μέχρι να καλυφθεί εντελώς η συσκευή σας. Την επόμενη μέρα βγάλτε το κινητό από το ρύζι, τοποθετήστε την μπαταρία και προσευχηθείτε να ανοίξει. Αν όλα πάνε καλά να είστε περήφανοι που το σώσατε, διαφορετικά απευθυνθείτε σε κάποιον ειδικό.\nΠηγή newssalonica blogspot.gr


LULU ROOMS ΒΕΡΝΆΤΣΑ - Βερνάτσα, Ιταλία\nVia Visconti 9, Βερνάτσα, Ιταλία\nΤο Lulu Rooms βρίσκεται σε παραλία της Βερνάτσα κοντά σε MG cinque terre, Castello Brown και San Pietro. Το ξενοδοχείο διαθέτει αποθήκευση αποσκευών και θυρίδα ασφαλείας.\nΤο Lulu Rooms διαθέτει δωμάτια εξοπλισμένα με μικρή κουζίνα, φούρνο μικροκυμάτων και ψυγείο.\nΤο Lulu Rooms βρίσκεται 75-λεπτά οδικώς από το αεροδρόμιο Cristoforo Colombo.\nLulu Rooms, Ιταλία\nAntica Isola Όλμπια


ΠΑΝΗΓΥΡΙΣΕ Ο ΝΑΟΣ ΤΗΣ ΚΑΤΩ ΚΩΜΗΣ - Καθολική Αρχιεπισκοπή Νάξου-Τήνου-Μυκόνου-Άνδρου και Μητρόπολη παντός Αιγαίου\nΠΑΝΗΓΥΡΙΣΕ Ο ΝΑΟΣ ΤΗΣ ΚΑΤΩ ΚΩΜΗΣ\nΤο Σάββατο 12 Σεπτεμβρίου πανηγύρισε ο ναός του Αγίου Ονόματος της Παναγίας στην Κάτω Κώμη.\nΤην παραμονή τελέστηκε πανηγυρικός Εσπερινός από τον εφημέριο και τους ψαλμούς συνόδευε στο αρμόνιο ο π. Νικόλαος Ψάλτης. Οι ευλαβείς της Παναγίας έσπευσαν να φανερώσουν την ευλάβειά τους προς τον ναό του οικισμού τους, τον οποίον και είχαν στολίσει πάρα πολύ όμορφα και μόνο με τους συμβολικούς κρίνους.\nΗ ίδια μεγάλη συμμετοχή ευλαβών της Παναγίας σημειώθηκε και κατά την Αρχιερατική Πανηγυρική Θεία Λειτουργία η οποία τελέστηκε από τον Αρχιεπίσκοπο μας π. Νικόλαο την ημέρα της εορτής και πανηγύρεως. Μαζί του συλλειτούργησαν ο εφημέριος της Ποιμαντικής Ενότητας Κώμης και ο εφημέριος της Ποιμαντικής Ενότητας Κάμπου π. Γεώργιος Ανδριώτης. Τα ασματικά μέρη της θείας Λειτουργίας συνόδευε με το αρμόνιο και πάλι ο π. Νικόλαος Ψάλτης.\nΜετά την ανάγνωση του Ιερού Ευαγγελίου ο Αρχιεπίσκοπος μίλησε στην Εκκλησία για την ημέρα της εορτής και είπε:\nΣτο επίσημο εορτολόγιο της Καθολικής Εκκλησίας στις 12 του Σεπτεμβρίου διαβάζομε την εξής σημείωση. «Του Αγιοτάτου Ονόματος της Αειπαρθένου Μαρία: Αυτή την ημέρα υπενθυμίζεται η αγάπη της Μητέρας του Θεού προς τον Υιό της που προτείνεται στους πιστούς στο πρόσωπο της Μητέρας του Λυτρωτή για να επικαλείται με ευλάβεια.\nΗ εορτή του Αγίου ονόματος της Παναγίας έχει μια περίεργη ιστορία και ταυτόχρονα προφητική. Το έτος 1513 δόθηκε η άδεια από τη Ρώμη να εορτάζεται αυτή η εορτή σε μία Ισπανική Εκκλησιαστική Επαρχία της Cuenca. O Ο Πάπας Πίος γνωστός ως μεταρρυθμιστής του Ρωμαϊκού Λειτουργικού, κατήργησε αυτή την εορτή. Όμως επανήλθε στο Εορτολόγιο από τον Πάπα Σίστο τον 5ο και ο Πάπας Κλήμης ο 10ος την επέκτεινε το 1671 σε όλο το Βασίλειο της Νεάπολης και του Μιλάνου.\nΣτις 11 και 12 Σεπτεμβρίου όταν νικήθηκαν τελικά οι τουρκικές δυνάμεις που αποσκοπούσαν στην κατάκτηση της Βιέννης και απειλούσαν την χριστιανική Ευρώπη, ο Πάπας Ιννοκέντιος ο 11ος σε απόδοση ευχαριστιών προς την Παναγία επέκτεινε την εορτή του αγίου ονόματός της σε όλη την Εκκλησία και καθόρισε να εορτάζεται μία εβδομάδα μετά την Γέννηση του Ιησού. Στη συνέχεια τα επόμενα χρόνια ο Άγιος Πάπας ο 10ος την μετέφερε στην παραδοσιακή ημέρα της 12ης Σεπτεμβρίου. Ο Πάπας Παύλος ο 6ος την αφαίρεσε και πάλι από το Ρωμαϊκό ημερολόγιο και έπρεπε και πάλι να περιμένουμε τον Πάπα Ιωάννη Παύλο τον 2ο ο οποίος με την Τρίτη έκδοση του Ρωμαϊκού Λειτουργικού το έτος 2002 την επανέφερε ως προαιρετική εορτή στις 12 Σεπτεμβρίου.\nΣήμερα τα πράγματα δεν φαίνεται να έχουν αλλάξει και πολύ και σήμερα οι χριστιανοί δίνουν μαρτυρία με την ίδια τη ζωή τους ότι δεν είναι διατεθειμένοι να εγκαταλείψουν τη θρησκεία τους και να προδώσουν το Χριστό. Και σήμερα οι εξτρεμιστές και Τζιχαντιστές του Μουσουλμανικού προχωρούν σε διώξεις εναντίον των χριστιανών με σκοπό την εξαφάνισή του από το πρόσωπο της γης. Και εμείς οι σύγχρονοι χριστιανοί αντί εύκολα ξεχνούμε και αντί να επικαλούμαστε το όνομα της Παναγίας επικαλούμαστε το όνομα της αγία οικονομίας και του αγίου Ευρώ νομίζοντας πως αυτά θα μας σώσουν από τους διωγμούς των άθεων πιστών. Και λέω άθεων πιστών διότι πιστεύουν σε ένα Θεό που είναι δικό τους κατασκεύασμα. Ένα Θεό που δεν είναι η ζωή και η αγάπη, αλλά ο θάνατος και το μίσος. Ένας Θεός λοιπόν ανύπαρκτος.\nΜετά το όνομα του Ιησού δεν υπάρχει πάνω στη γη πιο γλυκό όνομα από το όνομα της Παναγίας. Όνομα ενώπιον του οποίου υποκλίνονται με σεβασμό οι άγγελο, η γη χαίρεται και η κόλαση.\nΗ Λέξη Μαριάμ στην εβραϊκή γλώσσα σημαίνει τρία διαφορετικά πράγματα: Σημαίνει πρώτα θάλασσα, ένα όνομα που δίνεται για να εκφράσει τη\nΤην υπεραφθονία των χαρίτων που δίνονται. Όπως όλοι οι ποταμοί καταλήγουν στη θάλασσα έτσι, έτσι όλοι οι θησαυροί των ουρανίων χαρίτων καταλήγουν στην ψυχή της Παρθένου η οποία ονομάζεται και «μητέρα των χαρίτων».\nΜαριάμ σημαίνει και πικρία και αυτή η λέξη έχει σχέση με την Παναγία της οποίας την καρδιά διαπέρασε η λόγχη του πόνου. ¨όπως ήταν η κεχαριτωμένη έτσι έγινε και η πονεμένη αφού μαζί με το παιδί της ήπιαν το πικρό ποτήρι του πάθους.\nΜαριάμ σημαίνει επίσης Άστρο αυτή η έννοια της λέξης αποδίδεται θαυμάσια με τον ύμνο Ave Maris stela. Χαίρε άστρο της θάλασσας. Είναι το άστρο που φωτίζει όλο τον κόσμο και οδηγεί τους ναυτιλλομένους σε ασφαλή λιμάνια.\nΑυτό το όνομα σημαίνει άστρο της θάλασσας, stella maris και είναι κάτι που ταιριάζει πολύ με την αποστολή της Παναγίας. Παρομοιάζεται με ένα άστρο διότι όπως το άστρο εκπέμπει τις ακτίνες του χωρίς να χάνει τη φωτεινότητά του έτσι και η Παρθένος Μαρία γεννά τον Υιό του Θεού χωρίς να χάσει την παρθενία της.\nΑκολουθώντας το παράδειγμα της Παναγίας δεν θα ξεφύγουμε ποτέ από τον ίσιο, επικαλούμενοι τη βοήθεια της Παναγίας δεν θα απελπιστούμε, σκεπτόμενοι την Παναγία δεν θα σφάλουμε. Αν εκείνη μας συμπαραστέκεται, αν εκείνη μας στηρίζει δεν θα πέσουμε, εάν εκείνη να προστατεύει τίποτε δεν θα φοβηθούμε, εάν εκείνη μας καθοδηγεί ποτέ δεν θα κουραστούμε να βαδίζουμε μαζί της την πνευματική μας πορεία, εάν εκείνη το θελήσει.


Κάθε πότε πρέπει να πλένετε την υφασμάτινη μάσκα - www.baby.gr\nΚάθε πότε πρέπει να πλένετε την υφασμάτινη μάσκα\nΗ καραντίνα μετά από 42 ημέρες έληξε και σταδιακά γίνεται η επιστροφή στην καθημερινότητα. Ωστόσο, η νέα καθημερινότητα στην εποχή του κορονοϊού, απαιτεί να συνεχιστούν τα αυστηρά μέτρα προστασίας και αναπόσπαστο κομμάτι αυτών είναι η μάσκα. Είτε μιας χρήσης είτε υφασμάτινη η χρήση της είναι αναγκαία, ειδικά σε κλειστούς χώρους, όπως τα Μέσα Μεταφοράς.\nΑλλά υπάρχουν διάφορες απορίες, όπως το πώς θα πρέπει να πλένετε σωστά την υφασμάτινη μάσκα και πώς να την στεγνώνετε. Αλλά και κάθε πότε πρέπει να την πλένουμε.\nΣύμφωνα με τους ειδικούς, πλένετε τη μάσκα με απορρυπαντικά με χλωρίνη ή άλλα δραστικά αντιμικροβιακά συστατικά, τα οποία σκοτώνουν τα μικρόβια πιο αποτελεσματικά από τα κλασικά απορρυπαντικά. Επίσης, το πλύσιμο στο πλυντήριο ενδείκνυται αρκεί να ακολουθήσετε τις οδηγίες πλυσίματος του εκάστοτε υφάσματος αναφορικά με τη θερμοκρασία του νερού.\nΌπως τονίζει ο Robert Amler, πρύτανης της Σχολής Επιστημών Υγείας και Πρακτικής στο Ιατρικό Κολλέγιο της Νέας Υόρκης και πρώην επικεφαλής ιατρικός διευθυντής του CDC, στην Huffington Post, σύμφωνα με τις προδιαγραφές που έχει ορίσει ο ΠΟΥ, η θερμοκρασία πλυσίματος πρέπει να είναι τουλάχιστον 60 βαθμοί Κελσίου.\nΟι υφασμάτινες μάσκες μπορούν επίσης να απολυμανθούν με σίδερο ή ακόμα και στον ηλεκτρικό φούρνο για 20 λεπτά στους 70 βαθμούς κελσίου.\nΜπορείτε, όμως, να την πλύνετε και στο χέρι. Σε αυτή την περίπτωση χρησιμοποιείτε σαπούνι και νερό και την τρίβετε για 20 δευτερόλεπτα τουλάχιστον σε χλιαρό προς ζεστό νερό.\nΜετά το πλύσιμο, τη στεγνώνετε με ζεστό αέρα, στην υψηλότερη θερμοκρασία,. Και πάντα σύμφωνα με τις οδηγίες που αναγράφει ο κατασκευαστής του υφάσματος.\nΚάθε πότε πρέπει να την πλένετε\nΤο CDC συνιστά να πλένουμε την υφασμάτινη μάσκα τουλάχιστον μία φορά την ημέρα. Και ακόμα καλύτερα να την καθαρίζουμε μετά από κάθε χρήση. Επίσης, θα πρέπει να αποφεύγετε να αγγίζετε το πρόσωπό σας και φροντίστε να πλένετε τα χέρια σας πριν και μετά το πλύσιμο της μάσκας.


Περισσότερες απαγορεύσεις προς τους ανεμβολίαστους, ζήτησε ο Θεόδωρος Βασιλακόπουλος, Καθηγητής Πνευμονολογίας Εντατικής Θεραπείας, ενώ ισχυρίστηκε και πως δεν θα πάρουμε πίσω τις ζωές μας εάν δεν εμβολιαστούμε. Για τα σούπερ μάρκετ και για το εάν θα πρέπει να υπάρξει απαγόρευση εισόδου σε ανεμβολίαστους είπε: «Εδώ μιλάμε για είδη πρώτης ανάγκης. Είναι πολύ διαφορετική η διασκέδαση που σε τελική ανάλυση μπορώ να μην πάω από το να μην μπορώ να πάρω τα είδη πρώτης ανάγκης που χρειάζομαι για να ζήσω. Αυτό που θα μπορούσε να εφαρμοστεί είναι να είσαι υποχρεωμένος να κάνεις τεστ για να πας να ψωνίσεις, αν ντε και καλά δεν θες να εμβολιαστείς!». Δηλαδή σύμφωνα με τον Θ.Βασιλακόπουλο εάν θέλει κάποιος να ζήσει θα πρέπει να πληρώνει ανά λίγες ημέρες 20 ευρώ (τουλάχιστον) για να κάνει rapid test! Ενώ αναφέρθηκε και σε άλλες απαγορεύσεις που θα πρέπει να έχουν οι ανεμβολίαστοι. «Τα νυχτερινά κέντρα/μπαρ θα πρέπει να λειτουργούν μόνο για εμβολιασμένους. Ο άλλος θα πρέπει να έχει ως κίνητρο, αν θέλει να διασκεδάσει, θα πρέπει να εμβολιαστεί. Θα έπρεπε να ισχύσει και εσωτερικούς και για εξωτερικούς χώρους. Δεν εφαρμόζονται τα υγειονομικά πρωτόκολλα. Εφευρεύθηκε και το επάγγελμα του τσιλιαδόρου που όταν έρχεται έλεγχος λέει στους πελάτες να κάτσουν», είπε για τα νυχτερινά κέντρα.\n«Είμαστε μακριά από την κορύφωση, γιατί συνεχίζει να υπάρχει κινητικότητα. Η μεγάλη αιτία της έξαρσης είναι η νυχτερινή διασκέδαση. Οι νέοι ξεφαντώνουν όπως πριν τον κορωνοϊό. Όταν δεν είμαστε εμβολιασμένοι τα ανθρώπινα πράγματα είναι πρόβλημα. Όταν είμαστε στο μπαράκι δεν φοράω τη μάσκα μου και δεν κάθομαι στα 2 μέτρα από τον άλλον. Η μεγάλη αύξηση που έχουμε είναι σε μικρές ηλικίες. Την τελευταία εβδομάδα έχουμε χάσει πέντε νέους ανθρώπους 18 – 39 ετών όλοι ανεμβολίαστοι και δεκατέσσερις είναι διασωληνωμένοι. Έχουμε 94 ανθρώπους νεκρούς σε αυτές τις ηλικίες (συνολικά). Ο νέος δεν είναι άτρωτος. Έχουμε ένα παιδάκια διασωληνωμένο, ως εκ τούτου πρέπει να είμαστε όλοι προσεκτικοί. Δεν μπορούμε να πάρουμε τις ζωές μας πίσω αν δεν εμβολιαστούμε». «Το μείγμα μέτρων της πολιτείας το αποφασίζει η πολιτεία. Υγειονομικά το σωστό είναι ότι οι εσωτερικοί χώροι δεν μπορούν να λειτουργήσουν με ασφάλεια με ανεμβολίαστους», ξεκαθάρισε και αναφέρθηκε στην απώλεια του 70χρονου πλήρως εμβολιασμένου ανθρώπου που προκάλεσε ανησυχιά. «Με βάση τα στοιχεία από τις ΗΠΑ σε 164 εκ. εμβολιασμένων έχουμε 1.500 θανάτους. Αν εμβολιάσουμε 10 εκατ. Έλληνες θα χάσουμε 90 ανθρώπους από κορωνοϊό και 430 θα νοσηλευτούν», τόνισε. «Το συχνότερο που ακούω – από τους αντιεμβολιαστές – είναι “δεν έχει δοκιμαστεί μακροχρόνια το εμβόλιο”.\nΗ απάντησή μου είναι “κάποιος που κόλλησε τον κορωνοϊό και γιατρεύτηκε, ξέρει τι θα του συμβεί σε 4 χρόνια;» Ενώ ο καθηγητής μίλησε και για τις πυρκαγιές που πλήττουν τη χώρα αυτό το καλοκαίρι, ο καθηγητής έκανε λόγο για μια τραγωδία, ενώ για το υγειονομικό κομμάτι της υπόθεσης, στάθηκε στη χρήση της προστατευτικής μάσκας από όλους όσοι είναι κοντά στην πυρκαγιά. «Η ατμόσφαιρα είναι επιβαρυμένη με μικροσωματίδια και τοξικά αέρια και με τη χρήση μάσκας μειώνεται ο αριθμός των μικροσωματιδιών που εισέρχονται στον οργανισμό μου», ανέφερε. «Οι άνθρωποι χωρίζονται σε τρεις ανθρώπους. Οι απολύτως υγιείς αν φορούν μάσκα δεν έχουν κανένα πρόβλημα. Όσοι έχουν υποκείμενα νοσήματα, όπως ΧΑΠ, άσθμα πρέπει να είναι διπλά προσεκτικοί και να επικοινωνήσουν με τον πνευμονολόγο τους», εξήγησε. «Η είσοδος του τοξικού νέφους κάνει φλεγμονή. Σε έναν υγιή άνθρωπο θα φέρει δυσφορία, σε έναν άνθρωπο που αντιμετωπίζει πρόβλημα μπορεί να προκαλέσει ασθματική κρίση. Όσοι νιώσουν ιδιαίτερα συμπτώματα δεν είναι φυσιολογικό. Αν νιώσουμε έντονο βήχα, δύσπνοια, σφύξιμο στο στήθος το πιθανότερο είναι να έχω πρόβλημα στο αναπνευστικό και να μην το ξέρω. Στην Ελλάδα ένα 10% έχουν ΧΑΠ και οι μισοί δεν το ξέρουν», τόνισε και αναφέρθηκε στην επιβλαβή συνήθεια του καπνίσματος.


ΟΑΕΔ: Με έμφαση στις γυναίκες το νέο πρόγραμμα επιχειρηματικότητας 18-29 - Πότε ξεκινούν οι αιτήσεις - Κοινωνία | News 24/7\nΟΑΕΔ: Με έμφαση στις γυναίκες το νέο πρόγραμμα επιχειρηματικότητας 18-29 - Πότε ξεκινούν οι αιτήσεις\nΣτιγμιότυπο ΟΑΕΔ EUROKINISSI\nΣτις 10 Μαΐου ξεκινούν οι αιτήσεις ανέργων 18-29 ετών για το νέο πρόγραμμα επιχειρηματικότητας, με έμφαση στις γυναίκες.\nnews247 28 Απριλίου 2021 11:36\nΤη Δευτέρα, 10 Μαΐου 2021 και ώρα 13:00, ξεκινά η υποβολή ηλεκτρονικών αιτήσεων χρηματοδότησης για το νέο «Πρόγραμμα επιχορήγησης επιχειρηματικών πρωτοβουλιών απασχόλησης νέων ελεύθερων επαγγελματιών ηλικίας 18 έως 29 ετών με έμφαση στις γυναίκες». Ο στόχος της δράσης, διάρκειας 12 μηνών, είναι η προώθηση στην αυτοαπασχόληση 2.900 νέων ανέργων μέσω της δημιουργίας βιώσιμων επιχειρήσεων, με έμφαση στις γυναίκες, καθώς 60% των δικαιούχων θα είναι άνεργες γυναίκες. Η προθεσμία υποβολής αιτήσεων λήγει την Πέμπτη 10 Ιουνίου 2021 και ώρα 15:00.\nΗ διαδικασία, η μεθοδολογία και τα κριτήρια αξιολόγησης των αιτήσεων περιγράφονται αναλυτικά στη Δημόσια Πρόσκληση. Για περισσότερες πληροφορίες, οι ενδιαφερόμενοι μπορούν να επισκεφτούν τον ιστότοπο του Οργανισμού www.oaed.gr.


Αισιόδοξος για το 2018 δηλώνει ο Vettel – automotonews\nHome » F1 » Αισιόδοξος για το 2018 δηλώνει ο Vettel\nΑισιόδοξος για το 2018 δηλώνει ο Vettel\n08 Ιανουάριος, 2018 F1 504\nΟ Sebastian Vettel ανυπομονεί να ξεκινήσει η σεζόν του 2018, στην οποία ευελπιστεί να γίνει για 5η φορά παγκόσμιος πρωταθλητής.\nΟ Γερμανός ξεκίνησε με τον καλύτερο τρόπο τη σεζόν του 2017 και κρατήθηκε στη κορυφή της βαθμολογίας για ένα μεγάλο μέρος της. Όμως, μετά το καλοκαιρινό διάλειμμα, ο Lewis Hamilton πήρε τα ηνία και έφτασε εκείνος στον 4ο παγκόσμιο τίτλο του.\nΤώρα ο Vettel μιλάει για την δουλειά που γίνεται στο εργοστάσιο το τελευταίο διάστημα και την επιθυμία του να κερδίσει και τη καινούργια σεζόν.\nΑυτό που έχουμε μόνο να κάνουμε είναι το πιο δύσκολο βήμα. Αν κοιτάξεις πίσω σου, πάντα το τελευταίο βήμα είναι το πιο δύσκολο. Τους τελευταίους δύο μήνες έχουμε επικεντρωθεί στη νέα σεζόν και έχουμε κάνει πολλή δουλειά στο να γίνει το μονοθέσιο ταχύτερο, με περισσότερη ιπποδύναμη από τη κινητήρια μονάδα. Έπειτα, μένει να δούμε που θα είμαστε. Οι κανονισμοί μένουν πάνω κάτω ίδιοι και πιστεύω πως έχουμε μια πολύ καλή πλατφόρμα για το ξεκίνημα της σεζόν. Στη τελική ως οδηγός θέλεις μόνο να κερδίσεις και προφανώς όταν είσαι ανταγωνιστικός στην αρχή δεν ξέρεις πως θα εξελιχθεί. Εάν το μονοθέσιο είναι καλό και ως οδηγός κάνεις πολύ καλή δουλειά, τότε στο τέλος της σεζόν, θα οδηγήσει είτε σε καλά, είτε σε κακά νέα.\nΘα μπορέσει στο 2018 να δείξει τον καλό εαυτό της που έδειξε το 2017, έχοντας σε γενικές γραμμές το καλύτερο μονοθέσιο στη πίστα;\n« McLaren outperformed Honda in 2017\n24H Daytona: Κυριαρχία για την Cadillac – Εκτός 20άδας ο Alonso »


Ναταλία Γερμανού: Η τρυφερή φωτογραφία που ανέβασε με την μητέρα της! - Tlife.gr\n30.04.2014 | 07:18\nΗ Ναταλία Γερμανού έχει μεγάλη αδυναμία στην μαμά της, Ερριέτα Μαυρουδή όπως είχε και στον μπαμπά της Φρέντυ. Παρόλο που οι δυο τους δεν έχουν την δυνατότητα να βλέπονται συχνά αφού εκείνη ζει μόνιμα στην Γαλλία και οι επαγγελματικές υποχρεώσεις της παρουσιάστριας την θέλουν στην Ελλάδα.\nΗ Ναταλία είναι πολύ δεμένη μαζί της και μάλιστα σε πρόσφατη συνέντευξή της στο περιοδικό Life και τον Αλέξανδρο Πρίφτη δήλωσε πως θα ήθελε να είχε την δυνατότητα να την βλέπει πιο πολύ. “Βασικά, θα ήθελα να μέναμε πιο κοντά για να μπορώ να της «κατσικωθώ» και να τη χαίρομαι πιο συχνά. Η μητέρα μου λείπει συχνά εκτός Ελλάδας, αλλά η επαφή που έχουμε είναι ουσιαστική, ο χρόνος μαζί της μπορεί να μην είναι άπλετος, σίγουρα όμως είναι υψηλής ποιότητας”, είπε.\nΤην αγάπη που της έχει την εξέφρασε και μέσα από μία φωτογραφία που ανέβασε πριν λίγες ώρες στον λογαριασμό της στο instagram γράφοντας στην λεζάντα ότι δεν χρειάζεται να περιμένει την Ημέρα της Μητέρας για να της πει πως νιώθει.\nΔες τι ανέβασε η Ναταλία στο instagram!


Παναθηναϊκός: «Έδεσε» και Ατζαγκούν\nYou are here: Home / ΠΑΝΑΘΗΝΑΪΚΟΣ / Παναθηναϊκός: «Έδεσε» και Ατζαγκούν\n11/12/2014 15:41 by P&P\nΣειρά στις ανανεώσεις πήρε ο Αμπντούλ Ατζαγκούν στον Παναθηναϊκό, με τον Νιγηριανό άσο να ανανεώνει τη συνεργασία του με το «τριφύλλι» ως το 2018 και να υπόσχεται σκληρή δουλειά για νέες επιτυχίες.\nΜέρες… ανανεώσεων στον Παναθηναϊκό, ο οποίος έχει πάρει φόρα και δένει έναν – έναν τους ποδοσφαιριστές που αποτελούν τον βασικό κορμό του. Μετά τον Νάνο που ανακοινώθηκε τη Δευτέρα (08/12) και τον Θανάση Ντίνα που υπέγραψε κι ανακοινώθηκε την Τρίτη (09/12), ήρθε η σειρά του Αμπντούλ Ατζαγκούν. Ο νεαρός Νιγηριανός υπέγραψε ως το 2018 και εμφανίστηκε ιδιαίτερα χαρούμενος για αυτή την εξέλιξη.\n«Η ΠΑΕ Παναθηναϊκός ανακοινώνει ότι ήρθε σε συμφωνία με τον Abdul Jeleel Ajagun για τη μονοετή επέκταση του υπάρχοντος συμβολαίου του έως το καλοκαίρι του 2018», αναφέρει χαρακτηριστικά η ανακοίνωση του «τριφυλλιού».\nΑισθάνομαι καλά γιατί είναι πάντα όμορφο ο Σύλλογος που ανήκεις να δείχνει ότι σε πιστεύει. Στην πορεία θα κάνουμε μαζί ακόμα μεγαλύτερα πράγματα» δήλωσε ο παίκτης του Τριφυλλιού μετά την υπογραφή του νέου του συμβολαίου στα γραφεία του Συλλόγου.


Κοινοβουλευτικό βραβείο LUX: οι Κάννες των Βρυξελλών!\nΠολιτισμός - 08-11-2007 - 12:53\nΗ "Άκρη του Παραδείσου" κέρδισε τις εντυπώσεις των ευρωβουλευτών\nΤο περασμένο φθινόπωρο, το Κοινοβούλιο απένειμε για πρώτη φορά το βραβείο "LUX", που πήρε το όνομά του από τη λατινική λέξη "lux" (που σημαίνει "φως"), αλλά και από τους εφευρέτες του κινηματογράφου Louis και Auguste Lumière (καθώς "lumière" στα γαλλικά σημαίνει επίσης "φως"). Σκοπός του βραβείου αυτού είναι η προώθηση του ευρωπαϊκού σινεμά. Ειδικοί του τομέα επέλεξαν τρεις ταινίες και, μετά από την προβολή τους, απένειμαν το βραβείο στην ταινία "Άκρη του Παραδείσου".\nΣτις 24 Οκτωβρίου ο Πρόεδρος του Ευρωπαϊκού Κοινοβουλίου, κ. Hans-Gert Pöttering, ανακοίνωσε ότι νικήτρια του βραβείου LUX, που τιμά τον ευρωπαϊκό κινηματογράφο, είναι η γερμανο-τουρκική παραγωγή "Άκρη του Παραδείσου" (Auf der anderen Seite) του Fatih Akin. Ο κ. Pöttering απένειμε το βραβείο στον παραγωγό της ταινίας Klaus Maeck, κατά τη διάρκεια τελετής που πραγματοποιήθηκε στο ημικύκλιο του Στρασβούργου.\nΔιαβάστε τον αναλυτικό φάκελο με το ιστορικό του βραβείου και λεπτομερείς πληροφορίες, μέσω των παρακάτω συνδέσμων.\nΣτην "Άκρη του Παραδείσου" το κινηματογραφικό βραβείο LUX του Κοινοβουλίου\nCédric Klapisch: "Αν δεν βοηθήσουμε τους ανθρώπους να δημιουργήσουν, θα χαθεί η δημιουργικότητα"\nΑπονομή του κινηματογραφικού βραβείου LUX για πρώτη φορά φέτος\nΝικητής του κοινοβουλευτικού βραβείου LUX...η έβδομη τέχνη!\nΣτην Άκρη του Παραδείσου ο ευρωπαϊκός κινηματογράφος χάρη στο βραβείο LUX!\nΣτις 24 Οκτωβρίου ο Πρόεδρος του Ευρωπαϊκού Κοινοβουλίου, κ. Hans-Gert Pöttering, ανακοίνωσε ότι νικήτρια του βραβείου LUX, που τιμά τον ευρωπαϊκό κινηματογράφο, είναι η γερμανο-τουρκική παραγωγή "Άκρη του Παραδείσου" (Auf der anderen Seite) του Fatih Akin. Ο κ. Pöttering απένειμε το βραβείο στον παραγωγό της ταινίας Klaus Maeck, κατά τη διάρκεια τελετής που πραγματοποιήθηκε στο ημικύκλιο του Στρασβούργου στις 24 Οκτωβρίου. Η "Πρώτη Σελίδα" μίλησε με τον κ. Maeck.\nΗ ταινία "Άκρη του Παραδείσου" (Auf der anderen Seite) είναι γεμάτη από αισθήματα καθώς δεν λείπουν από αυτή ο θάνατος, η αγάπη, η ελπίδα και ο φόβος.\nΠρωταγωνιστές είναι ο χήρος Ali, με τη φιλενάδα του (Yeter, η οποία είναι ιερόδουλη) και το γιο του (Nejat). Ο θάνατος της Yeter από λάθος του Ali αποξενώνει πατέρα και γιο που ζουν στη Γερμανία. Ο Nejat πηγαίνει στην Τουρκία για να βρει την κόρη της Yeter (που ονομάζεται Ayten) και να χρηματοδοτήσει τις σπουδές της. Δεν τη βρίσκει όμως, καθώς η Ayten έχει στο μεταξύ ξεφύγει από τα χέρια της τουρκικής αστυνομίας πηγαίνοντας στο Αμβούργο. Εκεί η Ayten γνωρίζει τη Lotte, Γερμανίδα φοιτήτρια, και ερωτεύονται. Η Ayten απελαύνεται στην Τουρκία, όπου φυλακίζεται. Η Lotte τη συνοδεύει στην Τουρκία, όπου γνωρίζει το Nejat, ο οποίος σιγά σιγά αποφασίζει να συμφιλιωθεί με τον πατέρα του.\nΜε την ευκαιρία της απονομής του κινηματογραφικού βραβείου LUX από το Ευρωπαϊκό Κοινοβούλιο στις 24 Οκτωβρίου, μιλήσαμε στον παραγωγό της ταινίας, Klaus Maeck.\nΚ. Maeck, ποιο είναι το μήνυμα της ταινίας σας (για όσους δεν την έχουν δει);\nΤο βασικό μήνυμα είναι ο θάνατος, η συμφιλίωση και η συγχώρεση. Οι πρωταγωνιστές μαθαίνουν να ζουν από αυτούς που πέθαναν...\nΠώς μπορεί το κοινοβουλευτικό βραβείο LUX να βοηθήσει τους παραγωγούς ευρωπαϊκών ταινιών;\nΣέβομαι πολύ αυτό το βραβείο. Στην Ευρώπη δεν ακούμε συχνά κοινοβούλια να μιλάν για τέχνη και για πολιτισμό. Είναι υπέροχο που η ταινία θα είναι σε 23 γλώσσες και θα κατακτήσει ένα ευρύτερο κοινό, κάτι που θα ενισχύσει την ευρωπαϊκή ολοκλήρωση.\nΗ ταινία σας θέτει θέματα εθνικότητας και ταυτότητας: τι πιστεύετε ότι μπορούν να μάθουν οι Ευρωπαίοι από αυτή;\nΌταν γυρίζαμε την ταινία στην Τουρκία, είχαμε την εντύπωση ότι οι Τούρκοι παραγωγοί και ηθοποιοί δεν σκέφτονται τόσο τα σύνορα και την ένταξη της Τουρκίας στην Ευρωπαϊκή Ένωση όσο τις ανθρώπινες σχέσεις και τη δημιουργία δεσμών.\nΕίναι μια ταινία της δεκαετίας του '70, "Themroc", στην οποία παίζει ο ηθοποιός Michel Piccoli, ο οποίος τυχαίνει να βρίσκεται σήμερα στο Κοινοβούλιο (καθώς παίζει στην επίσης διαγωνιζόμενη ταινία "Ωραία για πάντα").\nΠώς νιώθετε που είστε εδώ;\nΕίναι η πρώτη μου φορά στο Ευρωπαϊκό Κοινοβούλιο. Και ο λόγος που με φέρνει για πρώτη φορά σε κοινοβούλιο είναι πολύ καλός!\nΜπορούμε επομένως να υποθέσουμε ότι υποστηρίζετε την Ευρωπαϊκή Ένωση;\nΝαι. Ο υποτιτλισμός της ταινίας μου σε 23 γλώσσες αποτελεί μια πολύ καλή ιδέα, καθώς επιτρέπει περισσότερους ανθρώπους να τη δουν.\nΝέα από την Υπηρεσία τύπου: "Απονομή του βραβείου LUX στην "Άκρη του Παραδείσου""\nKlapisch: "Η εμπορική και η καλλιτεχνική πλευρά του σινεμά μπορούν συνυπάρξουν"\nΣτα πλαίσια των "Ημερών πολιτιστικής ποικιλομορφίας" (16-18 Οκτωβρίου) του Ευρωπαϊκού Κοινοβουλίου, ο ευρωπαϊκός κινηματογράφος είχε την τιμητική του. Τις δύο αυτές ημέρες συζητήθηκε η θέση του σινεμά στην πολιτική και τον πολιτισμό, παρουσία διασήμων σκηνοθετών, όπως είναι ο Cédric Klapisch ("Euroflirt", "Ρωσικές κούκλες") και ο Radu Mihaileanu ("Φύγε και Ζήσε"). Η "Πρώτη Σελίδα" πήρε συνέντευξη από τον κ. Klapisch.\nΚ. Klapisch, θα λέγατε ότι ο ευρωπαϊκός κινηματογράφος διέρχεται κρίση;\nΝαι. Μεγάλο μέρος της ευρωπαϊκής κινηματογραφίας έχει εξαφανιστεί. Οι ταινίες ήταν πιο πλούσιες πριν από 20, 30, 50 χρόνια. Δεν τα πάμε καλά κυρίως επειδή πολλές ταινίες δεν βλέπουν το φως της ημέρας πλέον. Οι απώλειες είναι μεγάλες. Όταν ήμουν παιδί, πηγαίναμε να δούμε τον Μπέργκμαν, τον Φελίνι, σουηδικές και ιταλικές ταινίες, κάτι που ένας δεκαπεντάχρονος δεν μπορεί να κάνει σήμερα.\nΟι λόγοι είναι δύο: από τη μια η αμερικανική ηγεμονία και η έλλειψη κυκλοφορίας των ευρωπαϊκών ταινιών και, από την άλλη, η τάση προώθησης ταινιών που θα προσελκύσουν τον περισσότερο κόσμο, σε συνδυασμό με την τηλεόραση (όπου βρίσκουμε ταινίες με πολλά ηχητικά εφέ). Δεν έχουμε πλέον ως άξονα για τη δημιουργία μιας ταινίας την προώθηση του πολιτισμού. Επιπλέον, το εκπαιδευτικό σύστημα στο παρελθόν ήταν τέτοιο που σε έκανε να διψάς για κουλτούρα.\nΓια παράδειγμα, είναι τραγικό αυτό που συμβαίνει με τις ταινίες της ανατολικής Ευρώπης, η οποία έχει χάσει την κινηματογραφία της λόγω της διαφυγής πολλών δημιουργών στις Ηνωμένες Πολιτείες, όπου είναι τα λεφτά.\nΓιατί υποστηρίζετε τη δημόσια χρηματοδότηση του σινεμά και δεν θέλετε η αγορά να αποφασίζει τους όρους του παιχνιδιού;\nΒασικά, είμαι αντίθετος και στα δύο αυτά άκρα. Στη Γαλλία έχουμε ένα μοναδικό σύστημα: υπάρχουν κονδύλια για τη στήριξη του γαλλικού κινηματογράφου, καθώς και μια μεγάλη γκάμα ενισχύσεων.\nΓια παράδειγμα, ένα μέρος των κερδών μιας επιτυχημένης ταινίας πηγαίνει στη στήριξη της κινηματογραφίας. Ένα σινεμά που προβάλει επιτυχημένες ταινίες θα πρέπει να δώσει μέρος των κερδών του στην κινηματογραφία, κλπ. Με άλλα λόγια, όλη η χρηματοδότηση δεν προέρχεται από δημόσιους φορείς και δίνεται μεγαλύτερη ελευθερία στην κινηματογραφική βιομηχανία.\nΣυνιστάτε επομένως στην Ευρώπη να υιοθετήσει το γαλλικό σύστημα;\nΌντως. Ο ευρωπαϊκός κινηματογράφος διέρχεται κρίση, επειδή δεν προσπαθεί να βρει ασφαλιστικές δικλείδες. Αν εξετάσουμε πρόσφατες ευρωπαϊκές ταινίες που γνώρισαν την επιτυχία ("Αμελί", "Η Ζωή των Άλλων", "Τα Παιδιά της Χορωδίας", κ.ά), διαπιστώνουμε ότι είναι επιτυχημένες επειδή χρησιμοποίησαν δύο στοιχεία: την εθνική λογική και την μη-εμπορική ή καλλιτεχνική λογική. Πρέπει να έχουμε περισσότερη εμπιστοσύνη στην καλλιτεχνική λογική της Ευρώπης και να εμπιστευόμαστε το "ευρωπαϊκό βλέμμα". Η εμπορική και η καλλιτεχνική πλευρά του σινεμά μπορούν να συνυπάρξουν.\nΚάποιοι σκηνοθέτες, όπως ο Πέδρο Αλμόδοβαρ, καταφέρνουν να συνδυάσουν αυτές τις δυο πλευρές. Ο Αλμοδόβαρ με βοηθά να κατανοήσω την Ισπανία, ο Φελίνι την Ιταλία, ο Κουστουρίτσα τις χώρες της πρώην Γιουγκοσλαβίας, ο Φόρμαν την Τσεχική Δημοκρατία: μιλούν για πράγματα που δεν μπορούν να ειπωθούν με άλλο τρόπο.\nΟ Xavier στη γνωστή ταινία "Euroflirt" απέφυγε τα ευρωπαϊκά όργανα, εσείς όμως ήρθατε στο Ευρωπαϊκό Κοινοβούλιο!\nΝαι, ήρθα τρέχοντας στη θεσμική Ευρώπη και δεν είμαι ο μόνος. Μια ολόκληρη ομάδα σκηνοθετών το έκανε, επειδή συνειδητοποίησε ότι κάτι τέτοιο είναι σημαντικό. Γίνεται ένα ράλι κερδών και έχουμε διαπιστώσει πόσο επιζήμιο είναι αυτό για τον κινηματογράφο και τον πολίτη. Αρχίσαμε να ασχολούμαστε με την πολιτική πλευρά του σινεμά, επειδή διαπιστώσαμε ότι η κατάσταση θα χειροτερεύσει σε τρία ή τέσσερα χρόνια.\nΤρία χρόνια δεν είναι πολύς καιρός. Γιατί;\nΕξαιτίας της ψηφιακής επανάστασης. Ασχολούμαι με την πολιτική πλευρά του θέματος, επειδή νοιάζομαι για τους νέους δημιουργούς. Η δημιουργικότητα δεν ενισχύεται στην Ευρώπη. Αν δεν βοηθήσουμε τους ανθρώπους να δημιουργήσουν, θα χαθεί η δημιουργικότητα. Δεν είναι εύκολο σήμερα να ξεκινήσει κάποιος να φτιάξει μια ταινία, αλλά θέλω να τους βοηθήσω, γιατί, αν δεν με είχε βοηθήσει κανένας, δεν θα βρισκόμουν εδώ που είμαι σήμερα.\nΣυνέντευξη του Cédric Klapisch στο EbS\nΝέα από την Υπηρεσία τύπου σχετικά με την συμπερίληψη του πολιτισμού στη μεταρρυθμιστική συνθήκη (στα αγγλικά)\nΙστοσελίδα του Cédric Klapisch\n"Άκρη του Παραδείσου", "4 μήνες, 3 εβδομάδες, 2 μέρες" ή "Ωραία για πάντα";\nΠριν από ογδόντα χρόνια πραγματοποιήθηκε η πρώτη ταινία μεγάλου μήκους με συγχρονισμένο ήχο. Σήμερα, η έβδομη τέχνη καταλαμβάνει μια από τις πρώτες θέσεις στην καρδιά μας ενισχύοντας την πολιτιστική μας ταυτότητα και εμπλουτίζοντας τις εμπειρίες μας. Το Ευρωπαϊκό Κοινοβούλιο δημιούργησε φέτος το βραβείο LUX, το οποίο θα απονεμηθεί σε μια ευρωπαϊκή ταινία για πρώτη φορά αυτό το φθινόπωρο. Προς το παρόν οι υποψηφιότητες είναι τρεις, αλλά στις 24 Οκτωβρίου θα ξέρουμε το νικητή.\nΟ κινηματογράφος αποτελεί την έβδομη τέχνη, μετά από την αρχιτεκτονική, τη γλυπτική, τη ζωγραφική, το χορό, τη μουσική και την ποίηση (και πριν από την τηλεόραση και τα κινούμενα σχέδια). Χιλιάδες άνθρωποι σε όλο τον κόσμο πηγαίνουν συχνά στο σινεμά και το λατρεύουν.\nΤο βραβείο LUX, θετική έκδοση του πύργου της Βαβέλ\nΚαι στους ευρωβουλευτές αρέσει ο κινηματογράφος. Γι'αυτό και καθιέρωσαν φέτος το βραβείο LUX, το οποίο θα απονεμηθεί για πρώτη φορά αυτό το φθινόπωρο. Το βραβείο πήρε το όνομά του από τη λατινική λέξη "lux" που σημαίνει "φως", αλλά και από τους εφευρέτες του κινηματογράφου Louis και Auguste Lumière (καθώς "lumière" στα γαλλικά σημαίνει επίσης "φως").\nΓια τον αντιπρόεδρο του Κοινοβουλίου και πρωτεργάτη της θέσπισης του βραβείου Gérard Onesta, το βραβείο αντιπροσωπεύει μια θετική έκδοση του πύργου της Βαβέλ, που, όπως το Ευρωπαϊκό Κοινοβούλιο, αποτελεί σύμβολο της γλωσσικής και πολιτιστικής ποικιλομορφίας.\nΣκοπός του βραβείου αυτού είναι η προώθηση του ευρωπαϊκού σινεμά. Ειδικοί του τομέα έχουν ήδη επιλέξει τρεις ευρωπαϊκές ταινίες, εκ των οποίων η μία στη συνέχεια θα τιμηθεί με το βραβείο. Ο νικητής δεν θα λάβει χρηματικό ποσό, αλλά το δικαίωμα να μεταφραστούν οι υπότιτλοι της ταινίας του σε 23 γλώσσες, προκειμένου να διευκολυνθεί η διανομή στο εσωτερικό της Ευρωπαϊκής Ένωσης. Επιπλέον, η ταινία στην πρωτότυπη γλώσσα θα προσαρμοστεί καταλλήλως στα άτομα με ειδικές ανάγκες. Αν η ταινία προβάλλεται ήδη σε κινηματογράφους, θα χρηματοδοτηθεί η αποστολή του DVD σε βιβλιοθήκες, γηροκομεία, φυλακές, κ.ά.\nΑπό τις 800 ταινίες που προβλήθηκαν από τον Μάιο του 2006 ως τον Μάιο του 2007, ένα πάνελ 17 ειδικών επέλεξε 10 ταινίες και στη συνέχεια 3 φιναλίστ, που είναι οι εξής:\n"Auf der Anderen Seite" (Άκρη του Παραδείσου) του Fatih Akin (γερμανο-τουρκική παραγωγή)\n"4 luni, 3 septamini si 2 zile" (4 μήνες, 3 εβδομάδες, 2 μέρες) του Cristian Mungiu, ρουμανική ταινία\n"Belle toujours" (Ωραία για πάντα) του Manoel de Oliveira (γαλλο-πορτογαλική παραγωγή).\nΤα κριτήρια για την επιλογή των τριών αυτών ταινιών είναι η προβολή καθολικών Ευρωπαϊκών αξιών, η προώθηση της πολιτιστικής ποικιλομορφίας της Ευρώπης και η συζήτηση για την ευρωπαϊκή ολοκλήρωση.\nΠώς θα επιλεχθεί ο τελικός νικητής;\nΟι τρεις ταινίες που επέλεξαν οι ειδικοί προβάλλονται σήμερα σε πολλές ευρωπαϊκές χώρες, αλλά και στο Ευρωπαϊκό Κοινοβούλιο. Σε μια ειδική αίθουσα χωρητικότητας 90 ατόμων, οι τρεις ταινίες θα προβληθούν εννιά φορές από τις 1 ως τις 18 Οκτωβρίου του 2007.\nΗ αίθουσα αυτή είναι ανοιχτή σε όποιον θέλει να δει τις ταινίες και έχει εξουσιοδοτημένη πρόσβαση στο Ευρωπαϊκό Κοινοβούλιο, αν και την προτεραιότητα θα έχουν οι ευρωβουλευτές που αποτελούν και την κριτική επιτροπή. Μόνο όμως τα μέλη του Κοινοβουλίου που έχουν δει και τις τρεις ταινίες (εντός ή εκτός του Κοινοβουλίου) θα είναι σε θέση να ψηφίσουν.\nΤο νικητή θα αναγγείλει ο Πρόεδρος του Ευρωπαϊκού Κοινοβουλίου, κ. Hans-Gert Pöttering, την Τετάρτη 24 Οκτωβρίου, κατά τη διάρκεια της Συνόδου Ολομέλειας.\nΝα σημειωθεί ότι στις 9 Οκτωβρίου θα προβληθεί η -ειδικά προσαρμοσμένη στις ανάγκες ατόμων με προβλήματα όρασης- ταινία "Un autre regard" (Ένα άλλο βλέμμα) στο Ευρωπαϊκό Κοινοβούλιο, ενώ από τις 16 ως τις 18 Οκτωβρίου θα πραγματοποιηθούν εργαστήρια που θα άπτονται της πολιτιστικής ποικιλομορφίας και του διαπολιτισμικού διαλόγου.\nΦάκελος σχετικά με το βραβείο LUX (στα αγγλικά)\nΒραβείο LUX: οι Κάννες των Βρυξελλών!\nΠρόσφατα έπεσε η αυλαία του 60ου Φεστιβάλ των Καννών, με τον Χρυσό Φοίνικα να πηγαίνει στo "4 μήνες, 3 βδομάδες και 2 μέρες" του Cristian Mungiu, ρουμανική ταινία χαμηλού προϋπολογισμού. Σε τι κατάσταση βρίσκεται σήμερα ο ευρωπαϊκός κινηματογράφος; Ποιες προκλήσεις αντιμετωπίζει; Πώς μπορεί να περάσει τα εθνικά σύνορα και να υπερβεί τα γλωσσικά προβλήματα; Ένας ευρωβουλευτής μάς μιλάει από τις Κάννες για το νέο βραβείο με την ονομασία "LUX", που απονέμει το Κοινοβούλιο σε ευρωπαϊκές ταινίες.\n"Ο ευρωπαϊκός κινηματογράφος είναι ακόμη αδύναμος, καθώς δεν διανέμεται παρά μόνο σε περιορισμένη επικράτεια": μ'αυτά τα λόγια συνόψισε ο ευρωβουλευτής Gérard Onesta από την Ομάδα τωv Πρασίvωv/Ευρωπαϊκή Ελεύθερη Συμμαχία την κατάσταση, στα πλαίσια του Φεστιβάλ των Καννών στις 26 Μαΐου.\nΑπογείωση του ευρωπαϊκού σινεμά\nΚάθε χρόνο γίνονται όλο και περισσότερες ευρωπαϊκές ταινίες: το 2006 γυρίστηκαν 862 ταινίες μεγάλου μήκους, δηλαδή 47 περισσότερες από το 2005· το ίδιο έτος σημειώθηκε επίσης αύξηση ύψους 3,6% στις πωλήσεις εισιτηρίων σε σχέση με το 2005.\nΜεταξύ των είκοσι πιο δημοφιλών ταινιών συγκαταλέγονται οι ταινίες "Les Bronzés 3: Amis Pour La Vie" (γαλλικής παραγωγής), "Perfume: The Story of A Murderer" (Άρωμα: Η Ιστορία ενός Δολοφόνου- παραγωγή: Γερμανία-Γαλλία-Ισπανία) και "Volver" (ισπανική).\nΜάλιστα, πρόσφατα η γερμανική ταινία "Das Leben der Anderen" (Οι Ζωές των Άλλων") του Florian Henckel von Donnersmarck, που έλαβε χρηματοδότηση στα πλαίσια του ευρωπαϊκού προγράμματος "MEDIA", τιμήθηκε με το Όσκαρ καλύτερης ξένης ταινίας. Τόσο η ταινία "Volver" του Almodovar όσο και η βρετανική "The Queen" (Η Βασίλισσα) του Stephen Frears είχαν επίσης μεγάλη επιτυχία εκτός των συνόρων της χώρας τους.\nΛίγες όμως οι ταινίες που βγαίνουν έξω\nΗ κυριότερη πρόκληση που αντιμετωπίζει σήμερα ο ευρωπαϊκός κινηματογράφος είναι η διανομή εκτός των συνόρων της Ευρωπαϊκής Ένωσης. Λόγω του αυξημένου ανταγωνισμού με τις Ηνωμένες Πολιτείες της Αμερικής (που χαρακτηρίζονται από υψηλότερο προϋπολογισμό αλλά και ευκολότερη διανομή λόγω της χρήσης της αγγλικής γλώσσας), ο ευρωπαϊκός κινηματογράφος κατείχε το 2006 μερίδιο της αγοράς ύψους μόλις 27,6%.\nΤο πέρασμα από την αναλογική στην ψηφιακή εποχή έχει επίσης συνέπειες στη συμπεριφορά του κοινού. Για τον Γάλλο Gérard Onesta, "Το πέρασμα στο ψηφιακό σινεμά θα φανερώσει σε λίγο καιρό τις ελλείψεις της Ευρώπης συγκριτικά με το μονοπώλιο των αμερικανικών μεθόδων προβολής".\nΤι κάνει το Ευρωπαϊκό Κοινοβούλιο για την έβδομη τέχνη;\nΤον περασμένο Οκτώβριο το Ευρωπαϊκό Κοινοβούλιο ενέκρινε τη χρηματοδότηση του προγράμματος "MEDIA" για την περίοδο 2007-2013, στα πλαίσια του οποίου περίπου 755 εκατομμύρια ευρώ θα δοθούν σε ευρωπαϊκές παραγωγές. Το πρόγραμμα αυτό, που δημιουργήθηκε το 1990, χρηματοδοτεί την ανάπτυξη και τη διανομή χιλιάδων έργων, καθώς και την κατάρτιση προσωπικού, τη διοργάνωση φεστιβάλ, κλπ σε όλη την ήπειρο.\nΣτα πλαίσια του 60ου Φεστιβάλ των Καννών το 2007, προβλήθηκαν έντεκα ταινίες που έλαβαν χρηματοδότηση από το "MEDIA", εκ των οποίων οι δύο τιμήθηκαν με βραβείο: πρόκειται για τις ταινίες "Auf der Anderen Seite" (Άκρη του Παραδείσου) του Fatih Akin (που έλαβε 70.139 ευρώ και το βραβείο Καλύτερου Σεναρίου) και "Περσέπολις" των Marjane Satrapi και Vincent Paronnaud (που έλαβε 52.560 ευρώ και το βραβείο Κριτικής Επιτροπής του Φεστιβάλ).\nΚαινοτομία: το βραβείο LUX\nΑπό το επόμενο φθινόπωρο, το Ευρωπαϊκό Κοινοβούλιο θα απονείμει (στις 18 Οκτωβρίου) το βραβείο "LUX", που πήρε το όνομά του από τη λατινική λέξη "lux" που σημαίνει "φως", αλλά και από τους εφευρέτες του κινηματογράφου Louis και Auguste Lumière (καθώς "lumière" στα γαλλικά σημαίνει επίσης "φως").\nΣκοπός του βραβείου αυτού είναι η προώθηση του ευρωπαϊκού σινεμά. Ειδικοί του τομέα θα επιλέξουν τρεις ευρωπαϊκές ταινίες. Στη συνέχεια η μία εξ αυτών θα τιμηθεί με το βραβείο. Ο νικητής δεν θα λάβει χρηματικό ποσό, αλλά το δικαίωμα να μεταφραστούν οι υπότιτλοι της ταινίας του σε 23 γλώσσες, προκειμένου να διευκολυνθεί η διανομή στο εσωτερικό της Ευρωπαϊκής Ένωσης.\nΣύμφωνα με τον ευρωβουλευτή Gérard Onesta, ο οποίος πρότεινε την καθιέρωση του βραβείου, το βραβείο LUX θα συντελέσει στην υπέρβαση των γλωσσικών εμποδίων και θα επιτρέψει την καλύτερη διανομή της εν λόγω ταινίας.\nΆρθρο: "Tρίτη στην Ολομέλεια: γυναικεία μετανάστευση, εξέγερση του 1956, προγράμματα LIFE και MEDIA"\nΙστοσελίδα του προγράμματος MEDIA (στα αγγλικά)\nΠληροφορίες για το MEDIA 2007: πρόγραμμα υποστήριξης του ευρωπαϊκού οπτικοακουστικού τομέα\nΙστοσελίδα της Επιτροπής σχετικά με τον κινηματογράφο και τα οπτικοακουστικά μέσα (στα αγγλικά)\nΠληροφορίες για το Φεστιβάλ των Καννών (στα αγγλικά/γαλλικά)\nΤελευταία ενημέρωση: 17 Δεκεμβρίου 2007 Ανακοίνωση νομικού περιεχομένου


Πολιτική για τη χρήση cookies και άλλων παρόμοιων τεχνολογιών\n1. Η παρούσα πολιτική ισχύει για «cookies» και άλλες παρόμοιες τεχνολογίες που χρησιμοποιούνται, ανάλογα με την περίπτωση, σε ιστότοπους και εφαρμογές που διαχειρίζεται η Μονοπρόσωπη Ανώνυμη Εταιρία με την επωνυμία «Mebeli Videnov EOOD», εγγεγραμμένη στο Εμπορικό Μητρώο του Πρακτορείου Εγγραφών του Υπουργείου Δικαιοσύνης της Βουλγαρίας με Μοναδικό κωδικό αναγνώρισης 206300273, η οποία εδρεύει στην πόλη Ιάμμπολ, 8600, οδ. Ιάγκοντα, αρ. 6 (εφεξής «ΕΠΙΠΛΑ ΒΙΝΤΕΝΟΒ» ή Mebeli Videnov EOOD).\n● για τη λειτουργία του ιστότοπου.\n● για την ανάλυση της συμπεριφοράς των επισκεπτών του ιστότοπου.\n● για διαφήμιση.\nΗ πολιτική cookies χρησιμεύει ως συμπλήρωμα των Γενικών Όρων και Προϋποθέσεων της «Mebeli Videnov EOOD» που μπορείτε να βρείτε εδώ, και την πολιτική προστασίας προσωπικών δεδομένων της «Mebeli Videnov EOOD», η οποία διατίθεται εδώ.\nΣας ενθαρρύνουμε να εξοικειωθείτε με τα έγγραφα, καθώς περιέχουν χρήσιμες πρόσθετες πληροφορίες για τους σκοπούς για τους οποίους συλλέγουμε, επεξεργαζόμαστε και αποθηκεύουμε προσωπικά δεδομένα μέσω της χρήσης cookies ή άλλων τεχνολογιών, ποια είναι τα δικαιώματά Σας, οι εξαιρέσεις και οι περιορισμοί Σας.\nΗ «ΕΠΙΠΛΑ ΒΙΝΤΕΝΟΒ» Σας συμβουλεύει να λαμβάνετε πάντοτε επαρκή προστασία για τα προσωπικά Σας δεδομένα και σε περίπτωση που έχετε ερωτήσεις ή αμφιβολίες σχετικά με τα προσωπικά δεδομένα που συλλέγονται, επεξεργάζονται και αποθηκεύονται από εμάς, επικοινωνήστε μαζί μας στη διεύθυνση [email protected].\nΤα «cookies» είναι μικρά αρχεία κειμένου που αποτελούνται από γραπτούς χαρακτήρες και αριθμούς που θα αποθηκευτούν στον υπολογιστή, στο κινητό Σας τηλέφωνο ή σε άλλη συσκευή που χρησιμοποιείται από Εσάς, μέσω της οποίας έχετε πρόσβαση στο Διαδίκτυο. Τα cookies εγκαθίστανται μέσω ενός αιτήματος που υποβάλλεται από το τερματικό του χρήστη στον διακομιστή (server) της «ΕΠΙΠΛΑ ΒΙΝΤΕΝΟΒ» ή στον διακομιστή ενός τρίτου μέρους.\nΟι πληροφορίες οι οποίες αποθηκεύονται στον υπολογιστή του Χρήστη μπορεί να περιέχουν στοιχεία όπως ποιες είναι οι σελίδες που επισκέφτηκε ο Χρήστης, την ημερομηνία και την ώρα της επίσκεψης καθώς και κάποιον τυχαίο και μοναδικό αριθμό αναγνώρισης του Χρήστη. Σε καμία περίπτωση τα cookies δεν περιέχουν προσωπικές πληροφορίες ή πληροφορίες οι οποίες θα επιτρέψουν σε οποιονδήποτε να επικοινωνήσει με τον επισκέπτη του δικτυακού τόπου, μέσω τηλεφώνου, e-mail, κ.λπ. Επιπλέον, με την χρήση των cookies δεν υπάρχει πρόσβαση στα έγγραφα ή αρχεία του υπολογιστή σας. Δεν αποθηκεύουμε στα cookies που χρησιμοποιούμε ευαίσθητες πληροφορίες, προσωπικής αναγνώρισης όπως είναι η διεύθυνσή σας, ο κωδικός πρόσβασής σας, τα στοιχεία της πιστωτικής ή χρεωστικής σας κάρτας, κ.λπ.\n3. Σε τι χρησιμοποιούνται τα cookies;\nΑυτά τα αρχεία καθιστούν δυνατή την αναγνώριση του χρήστη και την παρουσίαση του περιεχομένου με τρόπο που σχετίζεται με τις προτιμήσεις του χρήστη. Με την χρήση αυτή, η «ΕΠΙΠΛΑ ΒΙΝΤΕΝΟΒ» είναι σε θέση να αποθηκεύσει χρήσιμες πληροφορίες για την περιήγηση του Χρήστη στον ιστότοπό της, καθώς και να διαβάσει τις πληροφορίες αυτές ώστε να προσφέρει στον Χρήστη μια ενοποιημένη εμπειρία περιήγησης. Τα cookies εγγυώνται μια καλύτερη εμπειρία και βοηθούν την «ΕΠΙΠΛΑ ΒΙΝΤΕΝΟΒ» να παρέχει τα προϊόντα και τις υπηρεσίες της. Χρησιμοποιούνται επίσης για την προετοιμασία ανώνυμων συγκεντρωτικών στατιστικών στοιχείων που μας βοηθούν να κατανοήσουμε πώς χρησιμοποιούν οι χρήστες τον ιστότοπό μας, γεγονός που μας επιτρέπει να βελτιώσουμε τη δομή και το περιεχόμενο χωρίς να προσδιορίσουμε έναν μεμονωμένο χρήστη.\n(α) αναγκαία/απαραίτητα cookies,\n(β) τα cookies λειτουργικότητας (Προτιμήσεων),\n(γ) τα cookies εμπορικής προώθησης (για σκοπούς μάρκετινγκ) και\n(δ) τα στατιστικά cookies.\nΤα αναγκαία/απαραίτητα cookies χρησιμοποιούνται για τη λειτουργία του ιστότοπου, καθώς και για τις βασικές λειτουργίες, όπως την υποστήριξη σύνδεσης λογαριασμού και τις προτιμήσεις απορρήτου. Παραμένουν στο τερματικό του χρήστη για την περίοδο που καθορίζεται από τις παραμέτρους cookies ή μέχρι να διαγραφούν χειροκίνητα από τον χρήστη.\nΤα cookies Λειτουργικότητας (Προτιμήσεων) μας επιτρέπουν να αποθηκεύουμε τις ρυθμίσεις Σας σχετικά με τη γλώσσα του ιστότοπου, τον κωδικό πρόσβασής Σας στον λογαριασμό Σας, να παρακολουθείτε τις πρόσφατες αγορές και άλλα παρόμοια.\nΤα στατιστικά cookies συλλέγουν ανώνυμες πληροφορίες σχετικά με τον τρόπο που οι επισκέπτες χρησιμοποιούν τον ιστότοπό μας, που μας επιτρέπουν να αναλύουμε ποιοι και πότε επισκέπτονται τον ιστότοπό μας, πόσα άτομα χρησιμοποιούν τον ιστότοπό μας προκειμένου να βελτιώσουμε την εμπειρία και την αλληλεπίδρασή Σας με τον ιστότοπό μας. Αυτά τα cookies συλλέγουν συγκεντρωτικές, ανώνυμες πληροφορίες που δεν ταυτοποιούν κάποιον επισκέπτη. Χρησιμοποιούνται αποκλειστικά για τη βελτίωση των επιδόσεων του ιστότοπου.\nΤα cookies εμπορικής προώθησης (για σκοπούς μάρκετινγκ) εγκαθίστανται στον ιστότοπό μας από τους διαφημιστικούς συνεργάτες μας για να προσδιορίσουν τα ενδιαφέροντά Σας και να Σας δείξουν τις πιο σχετικές διαφημίσεις σε άλλους ιστότοπους. Αυτά τα cookies χρησιμοποιούνται για την παροχή περιεχομένου, που ταιριάζει περισσότερο σε εσάς και τα ενδιαφέροντά σας. Μπορεί να χρησιμοποιηθούν για την αποστολή στοχευμένης διαφήμισης/προσφορών, τον περιορισμό προβολών διαφήμισης ή την μέτρηση αποτελεσματικότητας μιας διαφημιστικής καμπάνιας. Μπορεί να χρησιμοποιηθούν αυτά τα cookies για να θυμόμαστε τους ιστότοπους που έχετε επισκεφθεί ώστε να καθορίσουμε ποια ηλεκτρονικά κανάλια μάρκετινγκ είναι πιο αποτελεσματικά και μας επιτρέπουν να επιβραβεύσουμε εξωτερικές ιστοσελίδες και συνεργάτες που Σας προώθησαν σε εμάς. Δεν αποθηκεύουν προσωπικά δεδομένα άμεσα, αλλά βασίζονται στη μοναδική αναγνώριση του browser Σας και της συσκευής με την οποία συνδέεστε στο διαδίκτυο. Εάν δεν επιτρέψετε αυτά τα cookies, οι διαφημίσεις που θα βλέπετε θα είναι λιγότερο στοχευμένες.\n5. Πώς χρησιμοποιούνται τα cookies από τον ιστότοπο videnov.gr;\nΗ επίσκεψη σε αυτόν τον ιστότοπο ενδέχεται να αφήσει τους ακόλουθους τύπους cookies:\nΤα cookies ή/και άλλες απαραίτητες παρόμοιες τεχνολογίες είναι απαραίτητες για την ορθή λειτουργία του ιστότοπου και διατίθενται στη συσκευή Σας κατά την είσοδο στον ιστότοπο ή ως αποτέλεσμα ενεργειών που εκτελούνται στον ιστότοπο, ανάλογα με την περίπτωση. Μπορείτε να ρυθμίσετε το πρόγραμμα περιήγησής Σας να αποκλείει τα cookies, αλλά σε αυτήν την περίπτωση, ορισμένες δυνατότητες του ιστότοπου δεν θα λειτουργούν σωστά.\nΆλλοι τύποι cookies έχουν λειτουργίες όπως περιγράφεται στην ενότητα 11.\n6. Τα cookies ή παρόμοιες τεχνολογίες συλλέγουν προσωπικά δεδομένα;\nΤα cookies ή άλλες παρόμοιες τεχνολογίες δεν απαιτούν από μόνα τους τη χρήση προσωπικών δεδομένων και σε πολλές περιπτώσεις δεν προσδιορίζουν καν την ταυτότητα των χρηστών του Διαδικτύου. Ωστόσο, υπάρχουν περιπτώσεις κατά τις οποίες προσωπικά δεδομένα μπορούν να συλλεχθούν μέσω της χρήσης cookies για τη διευκόλυνση ορισμένων λειτουργιών για τον χρήστη ή για την παροχή στον χρήστη μιας εμπειρίας προσαρμοσμένης στις προτιμήσεις του. Αυτά τα δεδομένα κρυπτογραφούνται και αποθηκεύονται με τέτοιο τρόπο ώστε να μην υπάρχει μη εξουσιοδοτημένη πρόσβαση σε αυτά.\n7. Αποκλεισμός cookies\nΕίναι στη διακριτική σας ευχέρεια να ανακαλείτε, όποτε το θελήσετε, τη συγκατάθεση σας ή να εναντιωθείτε στη χρήση των cookies στον υπολογιστή ή τη συσκευή σας, να ελέγξετε ή/και να διαγράψετε τα cookies. Εάν θέλετε να αποκλείσετε τα cookies, ορισμένες λειτουργίες του ιστότοπού μας θα τεθούν σε αναστολή και αυτό μπορεί να δημιουργήσει κάποιες δυσλειτουργίες ή σφάλματα κατά τη χρήση του ιστότοπού μας. Για παράδειγμα, ο αποκλεισμός cookies μπορεί να Σας αποτρέψει από:\n● αγορά online.\n● να ταυτοποιηθείτε κατά τη σύνδεση στον λογαριασμό Σας.\nΕάν συμφωνείτε με αυτούς τους περιορισμούς και θέλετε να αποκλείσετε τα cookies, ακολουθήστε τις παρακάτω οδηγίες:\nΤα περισσότερα προγράμματα περιήγησης (browsers) έχουν ρυθμιστεί να δέχονται «cookies» από προεπιλογή, αλλά μπορείτε να αλλάξετε τις ρυθμίσεις Σας για να αποκλείσετε ορισμένα ή όλα τα cookies.\nΕπιλέξτε το πρόγραμμα περιήγησής Σας από την παρακάτω λίστα για να εμφανίσετε τις οδηγίες που πρέπει να ακολουθήσετε μετά το άνοιγμα του προγράμματος περιήγησης.\nMicrosoft Internet Explorer 9 (λειτουργικό σύστημα Windows 7)\n● Κάντε κλικ στο εικονίδιο ρυθμίσεων (πάνω δεξιά).\n● Κάντε κλικ στο Επιλογές Διαδικτύου.\n● Κάντε κλικ στο Απόρρητο και, στη συνέχεια, επιλέξτε επιλογές.\n● Κάντε κλικ στο Εφαρμογή και, στη συνέχεια, κάντε κλικ στο OK για να αποθηκεύσετε τις προτιμήσεις Σας.\n● Κάντε κλικ στο εικονίδιο κλειδιού και επιλέξτε Επιλογές από τη λίστα.\n● Κάντε κλικ στην καρτέλα «Ρυθμίσεις για προχωρημένους».\n● Κάντε κλικ στις Ρυθμίσεις περιεχομένου από την καρτέλα Απόρρητο.\n● Επιλέξτε τις ρυθμίσεις που θέλετε.\n● Κάντε κλικ στο X για κλείσιμο.\n● Επιλέξτε Προτιμήσεις.\n● Κάντε κλικ στον πίνακα απορρήτου.\n● Επιλέξτε Εργαλεία από την κύρια γραμμή και μετά Επιλογές.\n● Κάντε κλικ στην καρτέλα Απόρρητο.\n● Κάντε κλικ στο OK για κλείσιμο.\nΟι παραπάνω σύνδεσμοι δεν ανήκουν σε κανέναν από τους ιστότοπους της «ΕΠΙΠΛΑ ΒΙΝΤΕΝΟΒ» και η «ΕΠΙΠΛΑ ΒΙΝΤΕΝΟΒ» δεν φέρει καμία ευθύνη για το περιεχόμενό τους.\n8. Διαχείριση προτιμήσεων για την τοποθέτηση των cookies\nΓενικά, ένα πρόγραμμα περιήγησης (browser) που χρησιμοποιείται για πρόσβαση σε ιστοσελίδες επιτρέπει την αποθήκευση cookies ή παρόμοιων τεχνολογιών στο προεπιλεγμένο τερματικό. Αυτές οι ρυθμίσεις μπορούν να αλλάξουν με τέτοιο τρόπο ώστε η αυτόματη διαχείριση των cookies να αποκλείεται από το πρόγραμμα περιήγησής Σας ή ο χρήστης πρέπει να ενημερώνεται κατά την αποστολή των cookies στον διακομιστή. Λεπτομερείς πληροφορίες σχετικά με τις δυνατότητες και τους τρόπους διαχείρισης των cookies μπορείτε να βρείτε στην περιοχή ρυθμίσεων της εφαρμογής (πρόγραμμα περιήγησης). Και πάλι, θα θέλαμε να Σας προειδοποιήσουμε ότι ο περιορισμός της χρήσης των cookies μπορεί να επηρεάσει ορισμένες από τις λειτουργίες του ιστότοπου.\n9. Γιατί τα cookies ή/και άλλες παρόμοιες τεχνολογίες είναι σημαντικά για το Διαδίκτυο;\nΤα cookies ή/και άλλες παρόμοιες τεχνολογίες είναι θεμελιώδεις για την αποτελεσματική λειτουργία του Διαδικτύου, βοηθώντας στη δημιουργία μιας ευχάριστης εμπειρίας και περιήγησης προσαρμοσμένης στα ενδιαφέροντα και τις προτιμήσεις κάθε χρήστη. Η απόρριψη ή η απενεργοποίηση των cookies μπορεί να καταστήσει άχρηστους ορισμένους ιστότοπους ή τμήματα ιστότοπων.\nΗ απενεργοποίηση των cookies δεν σημαίνει ότι δεν θα λαμβάνετε πλέον διαδικτυακές διαφημίσεις, αλλά μόνο ότι πλέον δε θα λαμβάνονται υπόψη οι προτιμήσεις και τα ενδιαφέροντά Σας, που προκύπτουν από τη συμπεριφορά Σας κατά την περιήγηση Σας στο Διαδίκτυο.\nΠαραδείγματα της ανάγκης χρήσης cookies που δεν απαιτούν άδεια χρήστη μέσω του λογαριασμού είναι:\n● Περιεχόμενο και υπηρεσίες προσαρμοσμένες στις προτιμήσεις των καταναλωτών - κατηγορίες προϊόντων και υπηρεσιών.\n● Προσφορές προσαρμοσμένες στα συμφέροντα των καταναλωτών.\n● Αποθήκευση κωδικών πρόσβασης.\n● Αποθήκευση φίλτρων προστασίας παιδιών για περιεχόμενο Διαδικτύου (επιλογές οικογενειακής μεθόδου (familymode), λειτουργία ασφαλούς αναζήτησης (safesearch)).\n● Περιορισμός συχνότητας της διανομής διαφημίσεων – περιορισμός του αριθμού των εμφανίσεων μιας διαφήμισης για έναν συγκεκριμένο χρήστη σε έναν ιστότοπο.\n● Παροχή φιλικών προς τον χρήστη διαφημίσεων.\n● Μέτρηση, βελτιστοποίηση και προσαρμογή των χαρακτηριστικών ανάλυσης - όπως επιβεβαίωση ενός συγκεκριμένου επιπέδου επισκεψιμότητας στον ιστότοπο, τι είδους περιεχόμενο προβάλλεται και πώς ένας χρήστης εισέρχεται στον ιστότοπο (για παράδειγμα: μέσω μιας μηχανής αναζήτησης, απευθείας, από άλλους ιστότοπους κλπ. ν.). Γενικά, οι ιστότοποι επεξεργάζονται αυτά τα δεδομένα για χρήση προκειμένου να βελτιώσουν τις υπηρεσίες που προσφέρονται στους χρήστες.\n10. Θέματα προστασίας και εμπιστευτικότητας\nΓενικά, τα προγράμματα περιήγησης έχουν ενσωματωμένες ρυθμίσεις απορρήτου που παρέχουν διαφορετικά επίπεδα αποδοχής cookies, περιόδου λήξης και αυτόματης διαγραφής μόλις ένας χρήστης επισκεφθεί έναν συγκεκριμένο ιστότοπο.\nΆλλες πτυχές ασφάλειας που σχετίζονται με τα cookies:\n● Προσαρμογή των ρυθμίσεων του προγράμματος περιήγησής Σας αναφορικά με τα cookies για να φτάσετε σε ένα άνετο επίπεδο ασφάλειας κατά τη χρήση των cookies.\n● Εάν είστε το μόνο άτομο που χρησιμοποιεί έναν συγκεκριμένο υπολογιστή, μπορείτε να καθορίσετε εάν θέλετε το ιστορικό περιήγησης και τα προσωπικά δεδομένα πρόσβασης να αποθηκεύονται για μεγαλύτερο χρονικό διάστημα.\n● Εάν μοιράζεστε την πρόσβαση σε έναν συγκεκριμένο υπολογιστή, μπορείτε να ρυθμίσετε το πρόγραμμα περιήγησης έτσι ώστε να διαγράφει τα μεμονωμένα δεδομένα περιήγησής Σας κάθε φορά που κλείνετε το πρόγραμμα περιήγησης. Αυτή είναι μία από τις επιλογές για πρόσβαση σε ιστότοπους που χρησιμοποιούν cookies για τη διαγραφή όλων των πληροφοριών που συλλέχθηκαν κατά την επίσκεψη στο τέλος της συνεδρίας.\n11. Χρήσιμοι σύνδεσμοι και πρόσθετες πληροφορίες\nΕάν θέλετε να μάθετε περισσότερα σχετικά με τα cookies και τον τρόπο χρήσης τους, προτείνουμε τους ακόλουθους συνδέσμους:\nΠαρακάτω περιγράφουμε τα cookies που χρησιμοποιούνται στον ιστότοπο της «ΕΠΙΠΛΑ ΒΙΝΤΕΝΟΒ», καθώς και τον ρόλο τους. Δεν χρησιμοποιούμε αυτά τα cookies με κανέναν άλλο τρόπο από αυτούς που καθορίζονται στην παρούσα Πολιτική για τα cookies.\nΑυτά τα cookies είναι απαραίτητα για τη λειτουργία του ιστότοπου. Επιτρέπουν βασικές δυνατότητες όπως υποστήριξη σύνδεσης και προτιμήσεις απορρήτου.\n- hide_cookies_consent: Θυμάται εάν θα εμφανίζεται το μήνυμα ρυθμίσεων cookies.\n- clients_cookies_choices: Αποθηκεύει τις ρυθμίσεις Σας που σχετίζονται με τη χρήση των cookies.\n- videnov_session: Αποθηκεύει το αναγνωριστικό περιόδου σύνδεσης του επισκέπτη του ιστότοπου.\n- last_seen_products_v2: Αποθηκεύει τα προϊόντα που είδατε τελευταία, ώστε να μπορούμε να τα εμφανίσουμε χωρίς να εγγραφείτε ή να συνδεθείτε στον ιστότοπο.\n- XSRF-TOKEN: Αποθηκεύει ένα διακριτικό που σχετίζεται με την ασφάλεια των χρηστών του ιστότοπου.\n- cart_id: Αποθηκεύει το αναγνωριστικό καλαθιού αγορών για μη εγγεγραμμένους χρήστες.\n- MibewSessionID: Αναγνωριστικό χρήστη για διαδικτυακή συνομιλία.\n- mibew_locale: Αποθηκεύει τη γλώσσα για τη διαδικτυακή συνομιλία.\nΕπιτρέπουν στον ιστότοπο να θυμάται τις προσωπικές Σας ρυθμίσεις σχετικά με την εμφάνιση του ιστότοπου (γλώσσα, χρώματα κ.λπ.).\n- visitors_online_notify: Αποθηκεύει μια ρύθμιση για την εμφάνιση του αριθμού των χρηστών του ιστότοπου που είναι συνδεδεμένοι στο διαδίκτυο.\n- remember_web_: Υπενθυμίζει εάν ο χρήστης έχει επιλέξει το σημάδι επιλογής κατά τη σύνδεση.\n- popupbg: Θυμάται εάν εμφανίστηκε ένα αναδυόμενο παράθυρο.\n- last_ordered_notify: Αποθηκεύει μια ρύθμιση για εμφάνιση προϊόντων που έχουν παραγγελθεί πρόσφατα.\nΑυτά τα cookies συλλέγουν ανώνυμες πληροφορίες που μας επιτρέπουν να αναλύσουμε την αλληλεπίδρασή Σας με τον ιστότοπο και να βελτιώσουμε την εμπειρία Σας.\n- _hjid: Διατηρεί ένα μοναδικό αναγνωριστικό του επισκέπτη του ιστότοπου.\n- _hjTLDTest: Λειτουργικό cookie που σχετίζεται με τη λογική λειτουργίας των σεναρίων Hotjar.\n- _gid: Ένα cookie από την Google που χρησιμοποιείται για την παρακολούθηση σελίδων που επισκέπτονται τον ιστότοπο.\n- _ga_: Ένα cookie από την Google που αποθηκεύει ανώνυμα στατιστικά στοιχεία.\n- _ga: Ένα cookie από την Google, το οποίο χρησιμοποιείται για την παρακολούθηση των σελίδων που επισκέπτονται στον ιστότοπο.\n- __cfduid: Ένα cookie με αναγνωριστικό που βοηθά τον συνεργάτη μας στον εντοπισμό αξιόπιστων επισκεπτών στον ιστότοπο.\nΑυτά τα cookies δημιουργούνται μέσω του ιστότοπού μας από τους διαφημιστικούς μας συνεργάτες. Χρησιμοποιούνται για να προσδιορίσουν τα ενδιαφέροντά Σας και να Σας δείξουν τις πιο σχετικές διαφημίσεις σε άλλους ιστότοπους.\n- _fbp: Ένα cookie από το Facebook που χρησιμοποιείται για την παρακολούθηση της περιήγησης των χρηστών στο Διαδίκτυο.\n12. Αλλαγές στην Πολιτική cookies.\nΗ παρούσα Πολιτική Cookies ενδέχεται να τροποποιηθεί οποιαδήποτε στιγμή. Για το λόγο αυτό κρίνουμε σκόπιμο να ανατρέχετε τακτικά στην παρούσα Πολιτική. Η παρούσα τέθηκε σε ισχύ στις 01.09.2021. Σε περίπτωση τροποποίησής της θα αναφέρεται η ημερομηνία που αυτή έλαβε χώρα. Ισχύουσα θεωρείται πάντοτε η Πολιτική Cookies, όπως διαμορφώθηκε από την πιο πρόσφατη τροποποίηση.


Μαζί με «Το Βήμα της Κυριακής»: Ηρόδοτος, VITA και ΒΗΜΑgazino - Ειδήσεις - νέα - Το Βήμα Online\nΜαζί με «Το Βήμα της Κυριακής»: Ηρόδοτος, VITA και ΒΗΜΑgazino\nVITA,Το πρώτο περιοδικό υγείας και ευεξίας! : Ενα πλούσιο τεύχος 160 σελίδων!\nΒΗΜΑgazino– Special Issue: Αστραφτερό, υπέροχο, γιορτινό\nΑυτή την εβδομάδα, Ουρανία\nΗ «Ουρανία» αναφέρεται στην εκστρατεία του Ξέρξη εναντίον της Ελλάδας.\nΙδιαίτερα καλύπτει τα γεγονότα από το τέλος του Αυγούστου του 480 π.Χ., οπότε διεξήχθη η μάχη των Θερμοπυλών, μέχρι τις παραμονές της μάχης στις Πλαταιές, έναν χρόνο αργότερα. Το πρώτο ιστορικό γεγονός που θα γνωρίσουμε είναι η ναυμαχία του Αρτεμισίου. Θα περιγραφεί στη συνεχεία η ναυμαχία της Σαλαμίνας μετά την οποία καταπτοημένος ο Ξέρξης εγκαταλείπει τον ελληνικό χώρο. Αν και βέβαια δεν πράττει το ίδιο και ο στρατηγός του Μαρδόνιος, ο οποίος παραμένοντας στη Θεσσαλία, θα αναμετρηθεί με τους Ελληνες.\nΩστόσο, ο Ηρόδοτος δεν θα περιοριστεί στην παρουσίαση των καθοριστικών γεγονότων στο Αρτεμίσιο και στη Σαλαμίνα, αντίθετα, επωφελούμενος της πορείας του περσικού στρατού από τις Θερμοπύλες στην Αθήνα κατονομάζει τοπωνύμια της αρχαίας Δωρίδας, Φωκίδας, Βοιωτίας και Αττικής, όπως αναφέρεται επίσης και σε μνημεία της προκλασικής Ακρόπολης των Αθηνών. Με παρόμοιο επίσης τρόπο, καθώς παραστατικότατα περιγράφεται η δραματική ατμόσφαιρα της φυγής του πέρση βασιλιά μέσω της Μακεδονίας προς τη χώρα του, μας δίνονται παράλληλα και πληροφορίες για τη χώρα των Κρηστώνων, την αρχαία Βισαλτία ή τα Αβδηρα. Και ακόμη, με αφορμή ποικίλες άλλες περιπτώσεις, παρέχονται στον αναγνώστη μαρτυρίες πληθυσμιακού και γεωγραφικού ενδιαφέροντος και για άλλες επίσης περιοχές της Ελλάδας, όπως επί παραδείγματι για την Πελοπόννησο ή την αρχαία Αμβρακία και τη Λευκάδα.\nΤο έργο του Ηρόδοτου διαιρέθηκε σε εννέα βιβλία, καθένα εκ των οποίων τιτλοφορείται με το όνομα μιας Μούσας. Ο ιστορικός αρχίζει την αφήγησή του με την ακμή της Περσικής Αυτοκρατορίας, συνεχίζει με την ιστορία της Αιγύπτου, την κατάκτηση της χώρας από τους Πέρσες, τις σχέσεις των τελευταίων με τον δυτικό κόσμο, και το έργο του κορυφώνεται με τους Περσικούς Πολέμους.\nΗ Περσική Αυτοκρατορία βρισκόταν τότε στο απόγειο της ισχύος της. Η άμυνα την οποία αντέταξαν οι Ελληνες οδήγησε σε μια εντελώς απροσδόκητη, νίκη που τους επέτρεψε ακόμη και να απελευθερώσουν ελληνικές πόλεις – κράτη που βρίσκονταν στις παρυφές της ίδιας της Περσίας. Οι Περσικοί Πόλεμοι πέρα από στρατιωτική σύγκρουση αποτέλεσαν επίσης σύγκρουση των δύο μεγαλύτερων πολιτισμών της εποχής: του ελληνικού και του περσικού. Δύο κόσμοι τόσο αντίθετοι μεταξύ τους ώστε εάν τα πράγματα είχαν εξελιχθεί αλλιώς, πιθανώς και ο κόσμος σήμερα να ήταν διαφορετικός.\nΟι διαμάχες ξεκίνησαν όταν ελληνικές πόλεις – κράτη της μικρασιατικής ακτής, της Ιωνίας, εξεγέρθηκαν κατά της περσικής κυριαρχίας. Οι επαναστάτες κατέλαβαν τις Σάρδεις προσφέροντας ένα ακόμη πρόσχημα στον βασιλιά των Περσών Δαρείο A’ για την απόφασή του, να εκστρατεύσει κατά της Ελλάδας.\nΤο 490 ο περσικός στρατός αποβιβάστηκε στην πεδιάδα του Μαραθώνα, όπου ηττήθηκε. Ακολούθησε η νίκη του Μιλτιάδη επί των Περσών στις Πλαταιές.\nΔέκα χρόνια αργότερα, ο πέρσης βασιλιάς Ξέρξης A’, γιος και διάδοχος του Δαρείου A’, θέλησε να επαναλάβει την απόπειρα του πατέρα του να καθυπoτάξει τους Ελληνες. Αλλά αυτή τη φορά θα τους έβρισκε ενωμένους. Με επικεφαλής τη Σπάρτη και την Αθήνα, περίπου τριάντα ελληνικές πόλεις – κράτη είχαν αποφασίσει, αφήνοντας κατά μέρος τις μεταξύ τους διαφορές και τους πολέμους, να αντιμετωπίσουν από κοινού την περσική απειλή. Πρώτη μάχη, αυτή των Θερμοπυλών. Μεσολάβησαν και άλλες συμπλοκές μεταξύ των δύο αντιπάλων για να φθάσουμε στην αναμέτρηση στο στενό της Σαλαμίνας. Ο Ξέρξης έπεσε στην παγίδα του Θεμιστοκλή και συνετρίβη.\nΤον χειμώνα που ακολούθησε, ο Ξέρξης επέστρεψε στην Περσία αφήνοντας πίσω του στην Ελλάδα μεγάλο τμήμα της στρατιάς του. Το 479 οι περσικές δυνάμεις υπέστησαν δύο ακόμη ήττες από τους Ελληνες, τη μία στις Πλαταιές της Βοιωτίας, την άλλη στη Μυκάλη, στη μικρασιατική ακτή απέναντι από τη Σάμο. Με τις δύο αυτές μάχες έληξαν οι περσικές εκστρατείες στην Ελλάδα. Αλλά οι εχθροπραξίες συνεχίστηκαν για άλλα 30 χρόνια.\nΔάφνη Καραβοκύρη: «Λέω ΝΑΙ στο Μεγάλο Ραντεβού»\nΤα συστατικά για την επιτυχία της bucket list.\nΟδηγός για να χρησιμοποιούμε σωστά τα ελληνικά βότανα.\nΗρεμιστικά. Εχω άγχος. Να πάρω;\nΜεταμοσχεύσεις. Ζωή σε αναμονή.\nΤιμή φύλλου με τις προσφορές: €4,25 (Συμπεριλαμβάνεται τιμή βιβλίου: €1,50)\nTo «BHMAGAZINO» με την Ρίτα Όρα στο εξώφυλλο Το “BHMAGAZINO” φιλοξενεί επίσης ένα ταξίδι στην περίφημη, πανάκριβη εικαστική συλλογή Γκέττι, προτάσεις για ταξίδια,...\n| 12.08.2020 - 13:08\nDown Town. Για όσους έχασαν το τελευταίο τεύχος με «ΤΑ ΝΕΑ», κυκλοφορεί στα περίπτερα Δεν χρειάζεσαι πολλά για να τα ξέρεις όλα! Μια φορά τον μήνα φτάνει!\n| 12.08.2020 - 11:05\nΣτα «ΝΕΑ» της Τετάρτης: Παιχνίδια πολέμου για εξήντα ημέρες Η Αγκυρα απειλεί τώρα με έρευνες σε Κάσο, Κάρπαθο και Κρήτη • Στο πλευρό της...\n| 12.08.2020 - 01:33